Emakume batek bere buruaz beste egin du Antsoainen, bankuak hipoteka berriro negoziatzeari uko egin eta gero | Gizartea | Berria\nEmakume batek bere buruaz beste egin du Antsoainen, bankuak hipoteka berriro negoziatzeari uko egin eta gero\nBankuaren jarrera gaitzetsi dute PAH Hipotekak Kalte Eginikoen Nafarroako Plataformak eta LAB sindikatuak. Emakumeak 43 urte zituen.\nPAH Nafarroak iaz egindako protesta bat. Idoia Zabaleta / Argazki Press\n2015eko martxoak 22 07:42\nNafarroako PAH elkarteak jakinarazi duenez, bere buruaz beste egin duen emakumeak Orkoiengo Faurecia enpresan lan egiten zuen, duela bi urte arte. Kaleratu egin zuten, ordea. Langabezia laguntza amaitu berri zitzaion, eta, hipotekari aurre egin ezin ziola ikusita, Nafarroako PAH elkartera jo zuen, laguntza bila. Plataformako abokatuek lagunduta, bankura joan zen hipoteka negoziatzeko asmotan. Joan den ostiralean, ordea, bankuak jakinarazi zion ez zegoela negoziatzeko prest.\nNafarroako PAH elkarteko kide Mikel Otazuk gaitzetsi egin du bankuen jarrera, Ser irratian egindako elkarrizketan: "Bankuen eta erakundeen politika bidegabeen biktima bat da. Hark lan egin nahi zuen, baina bota zuten. Hipoteka ordaindu nahi zuen, baina ito egin dute. Hipoteka birnegoziatu izan balute, hilean 80 euro ordaintzea onartu izan baliote, aurrera egingo zuen, baina ez diote utzi". Azaldu duenez, datozen egunetan protestak antolatuko dituzte.\nLAB sindikatuak ere salatu du gertaera. Hildakoa sindikatu horretako afiliatua zen.


Urriaren 6tik goiti EHZk hainbat ekitaldi antolatuko ditu, tantaka | Urriaren 6tik goiti EHZk hainbat ekitaldi antolatuko ditu, tantaka – iparraldekohitza\nUztailean euriak ito zuen hiru eguneko egitaraua tantaka antolatuko dute EHZ elkartekoek: “Gogoa genuen aski fite erakustea guk ere gauzak antolatzen genituela. Bestalde, loturan ginen hainbat talderekin festibalean jo behar zutenak edo ondotik gurekin harremanetan sartu direnak; beraz, horretaz baliatuz antolatu da”, dio Jon Irazabalek. Elkartasun erauntsiaz mintzo da, hainbat jende ari izan baitzen haientzat “gauzak antolatzen”.\nIpar Euskal Herriko elkartasuna Kataluniarekiko


2011ko AGENDA (III) eta KASUALITATEAK (II)\nPosted by BM31 at 10:23 No comments:\nGorago. Pozazkundeak piztuta -II- ;-)!\nFrom: AURTENETXE PILDAIN, Eleder\nSent: jueves, 18 de abril de 2013 10:51\nTo: BILBAO EGUREN, Jose Luis\nCc: REMENTERIA MAIZ, Unai; PRADALES GIL, Imanol; GONZALEZ URQUIJO, Julia\nSubject: FW: Ekonomia kontuetan espazioa irekitzen. Espazio irekia (open space technology) probatuko dugu?\nEgun on, Jose Luis, zer moduz?\nGogoratzen aurreko udan Mundakako batzokiko hitzaldia? Ibili ginen, bai, krisia dela eta, bestelako ekonomia eredu batera moldatu behar garela,…\nTira, bada, aurreko asteburuan PozAzkundea izenagaz topaketa egin dugu Gernikan. Gaia oso interesgarria, parte-hartze handia, proiektu eta arduradunak atera dira,… horrelakoak gertatzen ohi dira espazio irekiko bileretan (Open Space Technology; hemen duela gutxi egin dugun 5´ko bideo bat, nolakoak izan ohi diren errez ulertzeko).\nOrain, antzeko esperientzia hori beste esparru formalgo eta zbalagoetara bideratu ahal dugu (espazio irekiko bileretan jende kopuru handi-handiek ere parte hartu dezakete, 2000 lagunetik gorakoak ere egin izan dira).\nLerro hauen azpian atzo Imanoli bidalitako mezua. Aurreko ostegunean Unaigaz Mundakako portuan ikusi zintudanean piztu zitzaidan, honen barri zuzenean eman nahi dizudala, gura bazenu,…\nHartuko dugu kafe bat aukerak aztertzeko?\nOndo ondo izan!\nSent: martes, 16 de abril de 2013 11:34\nTo: PRADALES GIL, Imanol\nCc: GONZALEZ URQUIJO, Julia\nSubject: Ekonomia kontuetan espazioa irekitzen. Espazio irekia (open space technology) probatuko dugu?\nKaixo Imanol, zer moduz Gobernu Kontseiluan?\nZeintzuk dira esku artean dabilzkigun gai konpexu, gatazkatsu, eta urjenteenak?\nZer egin dezakegu Ekonomia Sustatzeko Sailetik horien inguruan?\nZer BFAtik oro har?\nGure ekarpena zein izango dan? Espazio irekiko (open space technology) topaketa ahaltsuak antolatzea.\n· berbatik ekintzarakoa,\n· partekatutako lidergo osagarria,\n· atseginezko lana,\n· ilusio, gogo, energía, ekimen eta ardura-hartze gorakada handia\nHori dena ematen da espazio irekiko topaketetan.\nEta hementxe gaude jende aditua eta aritua horretan jarduteko gogo biziz. Hemen azken aldian egindakoen laburpena.\nHartuko dogu kafe bat aukerak aztertzeko?\nPd: Imanol, aurreko asteburuan #PozAzkundea Open Space topaketa (txosten zirriborroa lotura horretan bebai) izan dugu, eta gaiari sakon heldu diogu. Ekintza pilo bat proposatu ditu jendeak, norberak ardurak hartu,...\nBeste giro batzuetan (larri-larri dabilen ohiko enpresa ertaina,…) ere espazioa irekitzeko aukera eta premia handia dago orain, … zer deritzozu?\nPosted by BM31 at 01:53 No comments:\nPozazkundeak piztuta ;-)\nIgandean pozazkundean izan gendun Astran. Oso goian gogoa. Atzo bulegora ordez Astrara jo nuen asteburukoak burutzen,...\nEta gaur, post-pozazkunde garaian lehenegoaz bulegora (lanera hitza ezabatua gure hiztegitik) agertu, eta sartzean norekin topo eta gure saileko diputatu Imanol Pradales. Piztu ideia bat, eta berotan, bere bulegora tok-tok! eta esan, ea momentu bat dekon,... Gobernu Kontseilura joan behar dut, Juliri esan gero,... Mezutxu hau atera da pasadizotik.\nErantzunik jasoko ote dugu oraingoan?\nGure ekarpena zein izango dan? Espazio irekiko (open space technology) topaketa potenteak antolatzea.\nPosted by BM31 at 03:10 No comments:\nBarkatu arinago erantzunik ez ematea, laster bialduko dizugu eskatutako informazioa.\nGaur bertan jasotako erantzuna, 4. aldiz galdetu eta gero aste batzutan, ordu pare bat garrenean,... bizitzako sorpresak!\nInork sinatu barik, udala.mundaka@bizkaia.org helbidetik erantzuna!\nNon energia jarri, hantxer erantzuna?\nAla Funtziona blogak benetan funtzionau :-)?\nPosted by BM31 at 03:52 No comments:\nLabels: autoeraketa, Biscaytik, IKT, komunikazioa, kudeakera, kultura, mundaka, udalak\nlaugarren saioa e-postaz bertsio zabalagoa berbidali, udala.mundaka@bizkaia.org -era, 2013-II-19an. Aratusteak pasa dira. Osteko egunetan, euria eta euria, basamortua emoten zuen, tarteka, herriak. Itzel eder. Egia esan, epostaz erantzungo dutenik esperantza gutxi. Biscaytik, teknologia barriak,... Kultura zinegotzia nor ote? Udaleko webgunea begiratuta, detektibeentzako lana ematen du honek,... Beste gauza asko egiteko, testigantzok nonbait utzi nahi izan dodaz, baliotxoa badutelakoan\negun on, zer moduz?\nbadago barririk kontsulta honen kontura?\nerantzunaren zain nagoela, galdera bigarren aldiz zabaldu zait.\nfrontoia ekiataldiak antolatzeko araudirik badaukagu Mundakan? bidaliko didazue epostaz, mesedez?\nespazio irekiko topaketa bat han antolatu nahi izanez gero, eskaera bereziren bat egin behar da? nonbaiten erreserba apuntatu?\nPosted by BM31 at 02:39 No comments:\nbigarren saioa e-postaz berbidali, udala.mundaka@bizkaia.org -era, 2013-II-4an. Unai Rementeria aldundira joana, antza, eta alkate barri Aitor Egurrola gernikarra.\n---------- Birbidalitako mezua ----------\nIgorlea: Eleder_BuM <eleder.aurtenetxe@gmail.com>\nData: 2012 abendua 10 18:40\nGaia: tribisarrosperen erabileraz galdezka\nzelan bizi gara?\ntribisarrospe erabiltzeko zer araudi dekogu?\nzer egin behar da hango gelaren baten ekitaldiren bat egiteko?\nzer beste aukera dago herrian kultura mailako talde-topaketak ikastaroak,... egiteko? eskolako gelak, esaterako? Zelan dago hori dena araututa?\nwebgunean begira egon eta ezer topatu ez,... horregatik mezu hau.\nPosted by BM31 at 02:16 No comments:\nbigarren saioa e-postaz berbidali, udala.mundaka@bizkaia.org -era, 2012-XII-27an. Unai Rementeria aldundira doa, antza, eta alkatetza Aitor Egurrolari pasako omen.\nFrom: Eleder_BuM <eleder.aurtenetxe@gmail.com>\nDate: Mon, 10 Dec 2012 18:40:09 +0100\nSubject: tribisarrosperen erabileraz galdezka\nPosted by BM31 at 02:10 No comments:\nLabels: alkateak, autoeraketa, Biscaytik, IKT, komunikazioa, kudeakera, kultura, mundaka, udalak\nBERBAZ Bilbo Hiria Irratiko ELKARRIZKETAK\nBFA (17) komunikazioa (12) oposizioak (9) iradokizunak (8) Biscaytik (5) IKT (5) antolaketa teknikariak (5) autoeraketa (5) hierarkia (5) kudeakera (5) kultura (5) mundaka (5) udalak (5) 2010 (4) agenda (4) funtzionarioak (4) parte-hartzea (4) paternalismoa (4) zarrastelkeria (4) hari musikala (3) ustela (3) BM31 (2) artaziak (2) aukeraketa (2) bidaia (2) diputatuak (2) espazio irekia (2) fitxajeak (2) gaiak (2) helburuak (2) hobekuntza (2) intranet (2) kafe-orduak (2) kalitatea (2) kontrola (2) kuriosoak (2) makinak (2) motibazioa (2) opariak (2) postontziak (2) printzipioak (2) prozesua (2) trebakuntza (2) 2006 (1) Aute (1) Getxo (1) Hertzainak (1) Zuzendariak (1) agroekologia (1) alkateak (1) antxoa (1) antzerkia (1) atzamarra (1) azterketa (1) bideoak (1) ekimenak (1) euskara (1) futbola (1) herria (1) homogeneitatea (1) ibilibidea (1) ideiak (1) ikastarotxoak (1) instituzioa (1) intranet. less is more (1) iragarkiak. etxe-zaindari (1) istorioak (1) kirola (1) komuna (1) kostua (1) lan harremanak (1) lan-taldeak (1) lanaldi murriztua (1) maixiaketa (1) manipulazioa (1) masak (1) ohiturak (1) permakultura (1) politikariak (1) proposamenak (1) publizitatea (1) sasitik argira (1) sumisioa (1) susmoak (1) zeregina (1) zurrumurruak (1)


Europako elektrizitate merkatua oso azkar ari da garatzen. Liberalizazioa, internazionalizazioa, produktu bereizketa… Bilakaera azkar honek aukerak sortu ditu, baina baita anabasa ere:\nNola alda daiteke hornitzaile batetik bestera? Nola da posible elektrizitate produktu bat aukeratzea denok sare berdinean bagaude? Zein hornitzaile eta zein produktu aukeratu beharko nituzke? Kontratu berdea badut, zein modutan eragiten du nire CO2 igortze pertsonalak?\nGaur egun, oinarrizko galdera hauei oso modu ezberdinetan erantzuten zaie EBeko leku ezberdinetan. Herrialdeek tradizio eta iritzi publiko ezberdinak dituzte. Europako merkatuan integratzeko mailak ere ezberdinak dira. Hau arazo bat da kontsumitzaile internazional handientzat, eta baita tokiko kontsumitzaile txikientzat ere. Elektrizitate berdea erosten duten kontsumitzaile gehienek zerbait aldatu nahi dutelako egiten dute. Baina Europako merkatu zabalean aldaketa sortzea nahiko zaila da kontsumitzaileak herrialde ezberdinetan iradokizun eta aholku ezberdin eta kontraesandunak jasotzen badituzte.\nOrain dela gutxi arte, inork ez zituen ingurugiro eta kontsumitzaileen erakundeetako egoerak koordinatzen, baina orain hau aldatu egin da.\nEuropar ikuspuntu baterantz\n2010ean Bellona Russia, Estonian Fund for Nature (Estoniako Natura Fondoa), Latvian Fund for Nature (Lituaniako Naturako Fondoa), Finnish Association for Nature Conservation (Finlandiako Natura Kontserbazio Elkartea), Ecoserveis, Espainiako AccioNatura eta baita Italiako 100% Energia Verde eta REEF erakundeek indarrak batu zituzten elektrizitate ekoetiketa internazional bat garatzeko.\n2012ko RECS Merkatuko Bileran (Amsterdamen) elektrizitate sektoreei gure aurre-proiektua aurkeztu genien. Parte-hartzaileak ezkerretik eskuinera: Mieke Langie (WindMade), Steven Vanholme (EKOenergia), Ivan Scrase (RSPB), Jennifer Martin (Green-e), Eero Yrjö-Koskinen (Finlandiako Natura Kontserbazio Elkartea) eta Jared Braslawsky (RECS International).\nKideek RES-E – Creating a renewable electricity standard for Europe (Ingelesez “Europarako elektrizitate berriztagarrien eredua sortzen”) proiektua sortu zuten. Hasieratik, gardentasuna eta parte hartzea prozesuaren oinarri garrantzitsuak izan dira. RES-Ek ISEALek idatzitako Eredu Sozialak eta Ingurumen Arauak Ezartzeko Praktika Onen Kodigoko prozedura jarraitu zuen. Ipar Ameriketako Green-e etiketak ere inspiratu zuen prozesua.\n2011ko eta 2012ko iraila artean talde mota guztietako 400 baino pertsona gehiagori eskatu zitzaien aholkua: fabrikatzaile, hornitzaile, kontsumitzaile, ingurumen GKE, autoritate… ezberdinei hain zuzen ere.\n2012ko udan zehar, RES-E proiektuko idazkaritzak erreakzio, aholku eta iruzkin guztiak jaso zituen “Baldintza-Agiri” batean eta 2012ko irailetik azarora testu horri buruzko kontsulta publiko bat antolatu zen. Kontsulta hau amaitu bezain laster, ingurumen erakundeek EKOenergia sarea sortzea erabaki zuten. Aholkulari Talde bat ere sortu zuten haien planen inguruan iruzkinak egiteko. 2013ko otsailaren 23an, EKOenergia Batzordeak ”EKOenergia – Sarea eta etiketa” testua baietsi zuten.


Privy: hazi zure lineako dendako salmentak merkataritza elektronikoko marketin plataforma oso honekin\nAsteartea, maiatza 10, 2022 Asteartea, maiatza 10, 2022 Douglas Karr\nMerkataritza-plataforma ondo optimizatu eta automatizatu bat edukitzea merkataritza elektronikoko gune bakoitzaren elementu kritikoa da. Merkataritza elektronikoko marketin-estrategiak mezularitzari dagokionez inplementatu behar dituen funtsezko 6 ekintza daude: Haz ezazu zure zerrenda - Ongietorri deskontua gehitzea, biraketa-irabaziak, hegaldiak eta irteera-asmoko kanpainak zure zerrendak hazteko eta eskaintzeko. eskaintza erakargarria funtsezkoa da zure kontaktuak hazteko. Kanpainak - Ongietorri mezu elektronikoak, etengabeko buletinak, sasoiko eskaintzak eta igorpen testuak bidaltzea eskaintzak eta sustatzeko.\nNola elikatu zure WordPress blogeko mezuak etiketaz zure ActiveCampaign txantiloian\nAstelehena, apirila 11, 2022 Astelehena, apirila 11, 2022 Douglas Karr\nBere WordPress gunean hainbat produktu mota sustatzen dituen bezero baten posta elektronikoko bidaia batzuk optimizatzen ari gara. Eraikitzen ari garen ActiveCampaign posta elektronikoko txantiloi bakoitza oso pertsonalizatuta dago sustatzen eta edukia eskaintzen duen produkturako. WordPress gunean dagoeneko ondo ekoitzi eta formateatutako edukiaren zati handi bat berridatzi beharrean, euren bloga euren posta elektronikoko txantiloietan integratu dugu. Hala ere, haien blogak hainbat produktu biltzen ditu, beraz, egin behar izan dugu\nZer da Digital Asset Management (DAM) Plataforma?\nAktibo digitalen kudeaketa (DAM) aktibo digitalen sarrera, oharrak, katalogazioa, biltegiratzea, berreskuratzea eta banaketaren inguruko kudeaketa-zeregin eta erabakietan datza. Argazki digitalak, animazioak, bideoak eta musikak hedabideen aktiboen kudeaketaren xede-arloak dira (DAM-en azpikategoria). Zer da aktibo digitalaren kudeaketa? Aktibo digitalen kudeaketa DAM multimedia-fitxategiak administratzeko, antolatzeko eta banatzeko praktika da. DAM softwareak markek argazki, bideo, grafiko, PDF, txantiloi eta bestelako liburutegi bat garatzeko aukera ematen die.\nInbertsioaren etekinik egonkor eta aurreikusgarriena duen marketin-kanala bilatzean, posta elektroniko bidezko marketina baino ez duzu begiratu. Nahiko kudeagarria izateaz gain, 42 $ itzultzen dizkizu kanpainetan gastatutako $ 1 bakoitzeko. Horrek esan nahi du posta elektroniko bidezko marketinaren ROI kalkulatua gutxienez % 4200ra irits daitekeela. Blogeko argitalpen honetan, zure posta elektronikoko marketinaren ROI nola funtzionatzen duen ulertzen lagunduko dizugu, eta nola funtzionatzen duen are hobeto.\nZer da Irteera Asmoa? Nola erabiltzen da bihurketa-tasak hobetzeko?\nAsteazkena, martxoa 30, 2022 Asteazkena, martxoa 30, 2022 Douglas Karr\nNegozio gisa, denbora, ahalegin eta diru asko inbertitu dituzu webgune edo merkataritza elektronikoko gune zoragarri bat diseinatzeko. Ia negozio eta marketin guztiek gogor lan egiten dute beren webgunera bisitari berriak lortzeko... produktuen orri ederrak, helmuga-orriak, edukiak, etab sortzen dituzte. Zure bisitaria iritsi zen uste zuelako zeudela erantzunak, produktuak edo bilatzen ari zaren zerbitzuak. rentzat. Gehiegi aldiz, baina, bisitari hori iristen da eta irakurtzen ditu guztiak


Mondragoneko beste kooperatibak hasi dira Fagorreko langileak hartzen | Ekonomia | Berria\nMondragoneko beste kooperatibak hasi dira Fagorreko langileak hartzen\nArazoari "betiko ildo historikoaren bidetik" erantzuten ari zaiola esan du taldeak.\nEusko Jaurlaritzaren, Debagoieneko herritarren eta kooperatibisten kritikei erantzuteko lehen urratsa egin du Mondragon taldeak. Fagor Etxetresnen lana galtzera zihoazen langile batzuk korporazioaren beste kooperatiba batzuetan enplegatzen hasi da. Taldeak ez du zehaztu, ordea, «birkokapen» horiek beste langile batzuen kaltetan egin ote diren; hau da, kooperatibista bati lekua egiteko soldatapeko langileak bota behar izan ote dituzten.\nMondragonek enplegu bulego bat sortu zuen joan den astean, Fagor Etxetresnek hartzekodunen konkurtsoaren aurrekoa eskatu zutela jakinarazi bezain pronto. Bulego horren helburua da kooperatiba horretako bazkideei lekua egitea korporazioko beste enpresetan. Lehen kolokazioak gertatu direla azaldu du Mondragonek ohar baten bidez, eta esan du azaroan ugaritu egingo dela birkokatuen kopurua, taldeko kooperatibek eskatutako elkarrizketa kopurua handitu delako. Enplegu bulegoa laguntzen ari da «kooperatibek enpleguan dituzten beharrak aztertzen» eta soslai profesional egokiko langileak hautatzen.\nGaur egun libre egon —edo libre utzi— daitezkeen lanpostuak betetzeko ez ezik, enplegu berriak sortzeko prozesua bizkortu du Mondragonek. «Lankidetzarako mekanismo berriak martxan jarri dira kooperatibetako sustapen unitateen artean, negozio berriak sustatzeko dinamika biziagoa aktibatzeko».\nFagor Etxetresnak kooperatibak ia 1.700 kooperatibista ditu Euskal Herriko bost fabriketan. Horietatik zenbatentzat egin beharko duten lekua ez dago garbi, Mondragonek artean ez baitu zehaztu kooperatiba horren berregituraketa plana. Konkurtso legeak horretarako lau hilabeteko epea ematen dion arren, lehenago egin beharko du, Frantziako legeak ez diolako hainbeste tarte ematen hartzekodunen salaketetatik babesteko. Gaur izan dute bilera Frantziako lau lantegietako sindikatuekin, egoeraren berri emateko. Herrialde horretan ia bi mila lagunek egiten dute lan Fagorrentzat, taldearen lau lantegietan eta harentzat lan egiten duen beste batean (Lyonen).\nBaina Euskal Herrian ere berregituraketa aurki abiatzeko presioa jasaten ari dira Fagor eta Mondragon. Jaurlaritzak «plan zorrotz bat» eskatu dio, eta haserre agertu da korporazioarekin. Iñigo Urkullu lehendakariak berak auzitan jarri du Mondragonek Fagor Etxetresnak salbartzeko borondatea duela.\nSalaketa horri adierazpen oso orokor batekin erantzun dio Mondragonek. «Ezohiko egoera da Korporazio osoarentzat, bere neurriagatik, baina betiko ildo historikoaren bidetik egiten ari zaio aurre, elkartasun mekanismoetan oinarrituta (Enplegurako Laguntzaren prestazioaren bitartez), kooperatiben arteko lankidetzan oinarrituta (bereziki bazkideak birkokatuz) eta erantzukizun kolektiboan oinarrituta».


Felipe III.ak burdinola bisitatu zueneko grabatuaren egileari harrera egin diote - Goierriko Hitza : Goierriko Hitza\nEmilio Truchuelo margolariari harrera Burdinolan // Beasaingo Udala\nEmilio Truchuelo margolari andoaindarrari harrera egin diote gaur Igartzako Monumentu Multzoan. 1615ean Felipe III.a erregeak Burdinolara egindako bisita irudikatu zuen 1955an Truchuelok, Laborde Hermanos enpresa andoaindarreko nagusiak eskatuta.\n1955ean bertan eskatu zion enpresako nagusia den Manuel Labordek grabatua. Burdingintzarekin lotutako enpresa hau, makina erremintaren sektorean jardun zen urte luzez eta egun eraikina ondare izendatua dago. Historia eta burdingintzan zaletua izateaz gain, enpresako nagusia ere bazen Laborde. Hori dela eta, Felipe III.a erregeak Burdinola bisitatu zueneko momentua grabatu batean irudikatzeko eskatu. zion Emilio Truchuelori, aurrerago eguberriak zoriontzeko txartelean jarri ahal izateko.\nZorion-txartel izateko helburuz sortutako irudi haren egilea, 65 urte geroago Igartzako Monumentu Multzoa bisitatzera gonbidatu dute. Bertan izan da familiaz lagunduta, eta Beasaingo alkateak esker ona adierazteko asmoz harrera egin dio burdinolan.


Harrizulatzaileak: herri kirol bat berreskuratzen - Euskonews\nMeatzaldeko Harrizulatzaileak elkartearen kidea\nSaia gaitezen artikulu honetan atzera egiten historian, eta berreskurapen prozesu honi buruz hainbat datu plazaratzen, beti ere harrizulatzaileen herri kirol honen gainean gehiago jakiteko. Urtuellako proba zaharra. Udaletxearen plaza (1917) Jokoaren jatorria\nKirol legez, harrizulatzaileen probak oso ohikoak ziren gure herrietako plazetan. Lehen komentatu ditugun eskualdeetan: Meatzaldean, batetik, eta Bizkaia eta Gipuzkoaren arteko mugan, bestetik, herriko jaietan ekitaldi garrantzitsutzat jotzen ziren harria zulatzeko ekimen ikusgarri hauek. Horrez gain, sona handiko herri kirol jaialdiak egiten ziren herrietan ere, Tolosan eta Azpeitian esaterako. Garai haietan lehiak banan-banan izaten ziren, eta beraz, harrizulatzaileak laguntzaile batzuekin batera lehiatzen ziren: “Baietz nik zulo sakonagoa egin!” edo “baietz nik barreno gehiago bi minutuan” gisako erronkak botaz. Erronka batetik bestera, zuloen sakontasunetik probaren iraupenera aldatzen zen. Tolosako proba zaharra. Justizia plaza (1920).\nHala ere, 1930 urte inguruan, Gerra Zibila baino lehenago, harrizulatzaileen txapelketak desagertu egin ziren. Mailu hidraulikoak eta beste makina batzuk agertu ahala harrobietan eta meatzetan zuloak eskuz egitearen beharra desagertu zen. Horren ondorioz, harrizulatzaileen lana ere desagertu egin zen, eta badirudi izen bereko kirolariei ere gauza bera gertatu zitzaiela. Berreskuratzea\nHogei urte beranduago, 1998ko urriaren 3an, Urtuellako Euskal Jaietan, herriko Autrigoiak Euskara Elkarteak harrizulatzaile txapelketa bat antolatu zuen, gure ondasun historiko hau berreskuratzeko eta euskara suspertzeko asmoz. Gure eskualdeko bi ondasun hauek, euskara eta harrizulatzaileak, berreskuratu eta euren normalizazioaren bidean aurrerapausoak egitea nahi zuten. Euskarak bere urratsak emanak zituen bide honetan. Garaia zen harrizulatzaileek ere, euskararen eskutik, herriaren bizitzan zegokien protagonismoa berreskura zezaten. Urtuellako Euskal Jaiak 1998-10-3. Lehen proba 80 urte ostean. Partehartzaileak.\nMarkina-Xemeinen eta Mendaron gertatu zen bezala, Urtuellako herrian ere benetan pozgarria izan zen harrizulatzaileen proba bat berriz ikusi ahal izatea. Urtuella bezalako herri batentzat, ofizialki 1901ean sortua, oso garrantzitsua izan zen kirol hau berreskuratzea, berau ondare kultural-historikoa eta adinez herria bera baino zaharragoa. Gaur egun, nahiz eta meatzeak ustiapena ez mantendu, bere burdina eta harrizulatzaileak herriaren ikur bihurtu dira eta elementu honek kanpora begira identifikatzen gaitu. Harrizulatzaileek zerikusi handia izan zuten herriaren sorkuntzan, eta gaur egun, XXI. mendean, oraindik ere, protagonistak izaten jarraitzen dute. Lehiaketa modernoak\nUrte hartatik hasita, urtero egin da liga eta, pixkanaka-pixkanaka, proban talde ezberdinek hartu dute parte: Sortua Taldea Parte hartze ligan 1998 Urtuella 7 1999 Abanto 2 1999 Arboleda 6 1999 Gallarta 7 2000 Galdames 5 2000 Kotorrio 1 2002 Trapagaran 4 2004 Aldai-alde 2 2004 Txorierri 2 2005 Sanfuentes 1 2005 Errekatxo 1 2005 Sondika 1\nOrain arte izandako ligen datuak, berriz, hauexek dira: Liga Txapelduna Batezbesteko marka Egindako probak 1999 Arboleda 64 zm 3 2000 Gallarta 76 zm 5 2001 Arboleda 115 zm 5 2002 Arboleda 110 zm 6 2003 Trapagaran 93 zm 8 2004 Trapagaran 115 zm 11\nUrtea Banakako txapelketa Kopak 2000 ---------- --- Larrañeta 93 zm 2001 Fertxi Garcia (Trapagaran) 37 zm Arboleda 116 zm 2002 Mikel Zeanuri (Trapagaran) 39 zm Trapagaran 113 zm 2003 Fertxi Garcia (Trapagaran) 44 zm Trapagaran 116 zm 2004 Iñigo Aurrekoetxea (Txorierri) 44 zm Galdames 114 zm\nTxapelketekin batera, osagarri moduan eta herri kirola ezagutarazteko, erakustaldiak egiten dira. 1998tik gaur egun arte 100 erakustaldi baino gehiago egin dira Euskal Herriko hainbat lekutan. Askotan jendea harrituta geratzen da benetan gogorra eta ikusgarria den kirol hau ezagututa. Hainbat eta hainbat pertsona asko pozten dira, konturatuta kirol hau – etxeko zaharrek bakarrik ezagututa – berreskuratu dela. Luzeegia izango litzateke egin diren erakustaldien berri ematea. Adibide gisa hemen zerrendatzen dira zeintzuk erakustaldi egin diren lehen aldiz Bizkaiko Meatzaldetik kanpo: 1999: Ondarroa 2000: Aulesti, Getxo, Markina-Xemein, Güeñes, Sestao eta Bilbo 2001: Arrigorriaga, Mutriku, Portugalete, Balmaseda eta Tolosa 2002: Sondika, Erandio,Ugao eta Santurtzi 2003: Garai, Arrankudiaga, Zalla, Sopuerta eta Leioa 2004: Iruñea, Uharte-Arakil, Mungia, Aramaio, Barakaldo, Derio, Trutzios, Forua, Etxebarria, Gatika, Zeberio, Errespalditza, Arrasate eta Nabarniz Harrizulatzaileen probak, ikuskizuna ziurtatuta\nHarrizulatzaileek esfortzu eskerga egiten dute, eta eurentzat oso lagungarri izaten da ikusleen animuak jasotzea intentsitateari eusteko. Hori ziurtatzeko, eta probari emozio gehiago emateko, normalean apustu txiki batzuk egiten dira. Hiru galdera asmatu behar izaten dira: nork irabaziko duen proba, zenbat zulo osorik egingo dituen talde irabazleak eta, azken galdera, osatu gabeko azken zuloak zenbat zentimetro izango dituen. Galdera horiek asmatzen dituenak, edo pasa barik gehien hurbiltzen denak, batzen den diru guztia eramaten du sari. Apustuak beti egon dira lotuta herri kirolarekin, eta harrizulatzaileekin ere horrela gertatzen da, bai lehen eta baita orain. Hala ere, jokatzen den dirua ez da asko, apustu bakoitzak euro bat balio baitu eta, beraz, proba batean gehien batu den diru kopurua ez da oso altua izaten. Tranpagarango proba (2002).\nEsfortzua dosifikatu behar da, erritmo azkarra eta intentsitatea proba osoan zehar mantentzeko. Horren erantzukizuna botileroak du. Berak antolatzen du taldea. Probaren hasieran harrizulatzaile bati gehiago eskatzen dio, bere txanda luzatuz eta besteak baino kolpe gehiago emanaraziz. Proba aurrera joan ahala, beste bati luzatuko dio txanda, baina beti ere amaieran fresko arituko den harrizulatzaile bat erreserbatuta. Askotan proba hasi aurretik taldeak adostuko du nola egin antolaketa hori. Erronka berriak\nUrtuellako harrizulatzaileak Arboledako proban (1999). Gaur egun harrizulatzaileen kirola berreskuratuta dagoela esan dezakegun arren, beste kontu asko ere falta dira hobetzeko edo indartzeko.\nArtikulu honetan ikusi dugun bezala, bide luzea egin da galduta zegoen harrizulatzaileen herri kirola berreskuratzeko. Lorpen honetan zerikusia duten pertsonen zerrenda oso luzea da. Agian, harrizulatzaileak izan dira guzti honetan protagonistak, eta era berean gehien sufritu dutenak helburu hau lortzeko. Hala ere, edozein jardueratan bezala, badira anonimatuan egundoko lana egin duten beste hainbat eta hainbat pertsona, besteak beste: botileroak, epaileak, antolatzaileak, laguntzaileak, jarraitzaileak,... hauen guztien ekarpena premiazkoa izan da. Gure babesle eta gure erakunde lokalak ere ezin ditugu ahaztu, batez ere Abanto, Trapagarango eta Urtuellako Udalak. Euren laguntza barik ezinezkoa izango bailitzateke gaur artikulu honetan deskribatu dugun errealitatea egia izatea. Guztioi, bihotz bihotzez, eskerrik asko! Bibliografia:\n“Concejo de Ortuella. Crónicas de su evolución hasta 1937”. Luis Manuel Maqueda Mata, Juan Ignacio Rodriguéz Camarero, Jose Rodriguéz Andrés eta Maire Rodriguéz Quintana. Ed. Ayuntamiento de Ortuella y Departamento de Transportes de la Diputación Foral de Bizkaia. Bilbao, 1995 “El Pueblo Vasco” egunkaria. 1910. Euskara zuzentzaile: Iratxe Aranburu, Mitxel Kaltxakorta eta Estepan Plazaola.


Ermuko Udala - Datuen pribatutasunaren politika\nDatu pertsonalen tratamenduari eta datu horien zirkulazio askeari dagokienez pertsona fisikoak babesteari buruzko Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduan eta Datu Pertsonalak Babesteari eta eskubide digitalak bermatzeari buruzko 3/2018 Lege Organikoan aurreikusitako ondorioetarako, zure datuen tratamenduari buruzko informazio hau ematen dizugu.\nWeb orriak hirugarrenen webguneetarako estekak ditu, horien pribatutasun politikak Ermuko Udalarenarekin zerikusirik ez dutenak. Webgune horietara sartzean, pribatutasun- eta cookie-politikak onartzen dituzun erabaki dezakezu. Oro har, Interneten nabigatzen baduzu, hirugarrenen cookie-ak onartu edo baztertu ditzakezu zure nabigatzailearen konfigurazio-aukeretatik.\nInprimakian emandako informazioa Ermuko Udalarena da (IFK: P4804100H). Helbidea: Baldespina markesa 1, Ermua (Bizkaia)\nInformazio gehiago nahi izanez gero, honako bitarteko hauen bidez egin dezakezu edozein kontsulta:\n- Telefonoa: 943179010\n- Posta elektronikoa: abiapuntu@udalermua.net\n- DBOaren identifikatzea: Kalitate-teknikaria\n- DBOaren kontaktua: mgutierrez@udalermua.net\nBildutako datuak hainbat helburutarako erabil ditzakegu, eman beharreko udal-zerbitzuen arabera, eta, nolanahi ere, pertsonarekiko harremanari eta komunikazioari eusteko eta udal honek eskatutako zerbitzuak kudeatzeko.\nHala badagokio, helburu zehatzagoak web-inprimaki bakoitzean sartutako informazio-klausuletan adieraz daitezke.\nDBEOren 30. artikulua betez, Ermuko Udalak datu pertsonalen tratamendurako jardueren erregistro bat du.\nTratamendua beharrezkoa da interes publikoaren izenean edo botere publikoen izenean egindako misio bat betetzeko.\nDBEO: 6.1.e) Tratamendua beharrezkoa da interes publikoaren izenean edo botere publikoen izenean egindako misio bat betetzeko.\nEskumenak garatzea, Toki Araubidearen Oinarriak Arautzen dituen apirilaren 2ko 7/1985 Legean eta Euskadiko Toki Erakundeei buruzko apirilaren 7ko 2/2016 Legean oinarrituta.\nAdministrazio Publikoen Administrazio Prozedura Erkidearen urriaren 1eko 39/2015 Legearen betekizunak betetzea.\nEmandako datu pertsonalak helburua betetzeko behar den denboran gordeko dira, edo kasu bakoitzean legeria espezifikoak ezartzen duena betetzeko behar den denboran.\nEz dago aurreikusita datuak hirugarrenei jakinaraztea, hala ezartzen duen lege-aurreikuspenik izan ezean.\nEdonork du eskubidea Ermuko Udalean beraiei buruzko datu pertsonalak tratatzen ari garen ala ez baieztatzeko.\nInteresdunek eskubidea dute beren datu pertsonalak eskuratzeko, bai eta datu okerrak zuzentzeko eskatzeko ere, edo, hala badagokio, ezabatzeko eskatzeko, baldin eta, beste arrazoi batzuen artean, datuak jada beharrezkoak ez badira bildu ziren helburuak betetzeko, eta indarreko legeria betez.\nEgoera jakin batzuetan, interesdunek beren datuen tratamendua mugatzeko eskatu ahal izango dute; kasu horretan, erreklamazioak egiteko edo defendatzeko baino ez dira gordeko.\nEgoera jakin batzuetan, eta beren egoera partikularrarekin zerikusia duten arrazoiengatik, interesdunek beren datuak tratatzearen aurka egin ahal izango dute. Ermuko Udalak datuak tratatzeari utziko dio, premiazko legezko arrazoiengatik edo erreklamazio posibleak gauzatzean edo defendatzean izan ezik.\nHalaber, interesdunak eskubidea du Ermuko Udalari eman dizkion datu pertsonalak formatu egituratu batean jasotzeko, guztiek erabiltzeko moduan eta makinaz irakurtzeko moduan. Azken eskubide hori honako salbuespenek mugatuko dute: eskubide honen xede diren datuak interesdunak emandakoak izatea; Ermuko Udalak bere datuak modu automatizatuan tratatzea (bitarteko informatikoak).


Deusto Law Alumni Deustuko Unibertsitateko Zuzenbide Fakultateko Ikasle ohien elkarte ofiziala da. Irabazi asmorik gabeko elkartea da eta pertsonalitate handien laguntza profesionala eta pertsonala du.\nGure helburua hauxe da: hazten jarraitzea eta bazkide izatearen ospea eta harrotasuna mantentzea.\nDeusto Law Alumni-ko kide izatearen abantailak\nGure Fakultateak legelariak prestatzen duen esperientziari, ospeari eta merezimenduari esker, enpresa ugari hurbiltzen dira guregana ikasle ohiak euren erakundeetara biltzeko asmoz. Ikasketak amaitzen dituzunean, gure lan-poltsan sartzeko aukera izango duzu eta Deustuko Unibertsitateko ikasleentzako berariazko lan eskaintzak aurkituko dituzu.\nZabaldu zure prestakuntza\nZuzenbide Fakultatean antolatzen diren ekitaldi, topaketa, hitzaldi, mintegi eta abarretara gonbidatuko zaitugu, eta interesgarri izan eta zure profilera egokitzen diren ikastaro eta graduondoko programen berri ere emango dizugu.\nAlumni zerrendaren bidez, Deusto Law Alumni-rekin bat egitea erabaki duten Deustuko Unibertsitateko ikaskide guztiak aurkituko dituzu. Zerbitzu horrek zure inguruko profesionalekin harremanetan jartzeko aukera ematen dizu, harreman sare pribatu baten inguruan.\nHorrez gain, Deusto Law Alumni taldean Linkedin-en parte hartu ahal izango duzu.\nDLA profila en Linkedin-en\nEMAN IZENA DEUSTO LAW ALUMNI-N\n"Deusto Law Alumni gure ikasleak Unibertsitatetik kanpo laguntzeko helburua duen elkarte aktibo eta berritua da."\nDeusto Law Alumni-ko zuzendaria\n“Guretzat funtsezkoa da Zuzenbideko profesionalengandik hurbil egotea, prestakuntza bikaina eskaintzeko. Zuzenbideko ikasle ohien sarea zabala da eta horri etorkizunean garrantzi handia emango diogu. Alumnien elkarte berritu eta aktiboa dugu. Erakunde akademikorik gorenen eta arlo juridiko, ekonomiko eta sozialeko pertsona ospetsuen laguntza bitarteko, zerbitzu ugari eskaintzen dizkiegu bazkideei, lagundu, informazioa eman eta harremanetan jartzeko.”\nDavid Fernández de Retana, Deusto Law Alumni-ko zuzendaria\nDeusto Law AlumniUnibertsitateen etorbidea, 2448007 Bilbao944 139 254law.alumni@deusto.es


Berriak - BDS KOOP\n2021 Maik 12\nTotem Hernanin kokatuta dagoen kooperatiba bat da. 2.009an sortu zen, eskaladarako produktuak ekoitzi eta merkaturatzeko. Lehen urteak oso gogorrak izan ziren kooperatibarentzako.\n2021 Apik 28\nEraldaketa Fabrika programa, Behe Bidasoako behar ekonomikoak identifikatu eta horiei erantzun kolektiboak emateko sortu den programa da. Ez da beraz “ekintzailetza programa” bat.\n2021 Apik 22\n2021 Apik 20\nAra!Gorputzen landu ditugun ildo nagusiak hilerokoaren kultura eta auto-kudeatutako ginekologia izan dira, baina badakigu ekonomiak hauek zeharkatzen dituela.\n2021 Apik 14\nAspalditik zetorren egiturazko zaintza krisi baten erdian, zaintza beharren biderkatzea eremu familiar eta pribatu-merkantilarengan erori da.\nZaintza bizitza sustengatzeko ezinbesteko elementua dela iritzita, zaintza ereduez hausnartzeko bi jardunaldi antolatu ditugu BDS KOOP osatzen dugun kooperatiba batzuk, «bestelako etxebizitza eta bizitzeko eredu batzuk» eta pandemia hasi zenetik Euskal Herrian sortutako zaintza sare ezberdinak aztertu eta horien inguruan jarduteko.\n2021 Mark 31\nTESTUA: IKER EIZAGIRRE ILUSTRAZIOAK: LUCÍA CALVO SÁNCHEZ “Auzo, udalerri edo hiri jakin batean gauzatzen diren parte hartze praktika konkretuak dira bizi dugun demokrazia eredu erreala zehazten dutenak” (Vilaregut, Viejo eta Martí. 2009) 2008an abiatu zen krisiak...\n2021 Mark 23\nEraldaketa Fabrika programaren barruan landutako lehen proiektua aurkeztu dugu gaur goizean. Eraldaketa fabrika, BDS KOOPetik lantzen ari garen programa bat da, pertsonen bizitza erdigunean jarriko duen enpresa-sare jasangarria, osasuntsua eta errespetuzkoa sortzea...\n2021 Mark 3\nHeldu den martxoaren 4an, zaintzan oinarritzen diren sektoreek greba eguna dute berriz. Euskal Herriko sindikatuen artean batasuna dago (ELA, LAB, CCOO, UGT, ESK). “Zaintza lanen aitortza, ORAIN!. Zaindu zaintzen gaituena” lelopean aterako dira.\nZER EKARRIKO DIGU 5G TEKNOLOGIAK?\n2021 Otsk 17\n5G sarea teknologia, telefono mugikorren belaunaldi berria da, hala saldu digute, egunero erabiltzen ditugun haririk gabeko sareen eraginkortasuna, abiadura eta erantzuteko gaitasuna hobetuko omen dituena.


Txina BONOVO DIGDOG DG10 Mini Excavator eranskin anitz fabrikarekin eta hornitzaileekin Bonovo\nDG10 mini hondeamakina isilarik gabeko hegal egitura txikiarekin eta altzairuaren alboko aldaketarekin, espazio estuan funtzionatzeko erabil daitekeena.\nbuztanik gabeko biraketa, xasis atzeragarria, altzari islatzailea, lehen mailako konfigurazioa, karga sentikorra den sistema, gomazko pista aldakorra, ingurumena babesteko araua\nNola garraiatuko duzu zure hondeamakina? Ziurtatu ez dela oso astuna erabili nahi duzun konfiguraziorako. Bestela, garraiatzeko ibilgailuari tentsio gehiegi eragingo diozu, edo ezin izango duzu hondeamakina mugitu.\nMakina modeloa DG10\nMakina pisua 1940lbs / 880kg\nOntziaren edukiera 0,02m3\nSistemaren presioa 16Mpa\nGehienez kalifikazio gaitasuna 300\nMax.Buckket Digging Force 14KN\nEragiketa mota Palanka mekanikoa\nDG10 parametro orokorrak\nMini eskavagailu guztiak tamaina osokoak baino txikiagoak dira, baina tamaina desberdinak daude mini kategorian. Batzuk oraindik oso handiak izan daitezke zure lanerako, beste batzuk txikiegiak izan daitezke.\nHondeamakina zein tamaina behar duzun zehazteko, zure lantokia ebaluatu beharko duzu. Hondeamakina landu behar den eremuan sartzeko gai izan behar du. Horrek esan nahi du behar bezala maniobra egin behar duela, ez bakarrik egokitzen.\nTamaina aztertzerakoan, kontuan hartu altuera, zabalera eta luzera. Bestela, baliteke funtzionatzen ez duen dimentsio batekin amaitzea.\nMotorra Eredua CHANGCHAI / KOOP\nDesplazamendua 0,499 L\nMota zilindro bakarreko gasolioa\nGehienez Boterea 7kW/1800r / min\nGehienez Torque 26.8N.m\nOrokorrean Neurriak Luzera orokorra 2120mm\nZabalera orokorra 930mm\nAltuera orokorra 2210mm\nXasisaren zabalera 930mm\nGoiko xasis lurreko sakea 410mm\nKabinaren altuera 2210mm\nBlade Zabalera 930mm\nDozer-palaren gehieneko igoera 325mm\nDozer-palaren gehieneko sakonera 175mm\nSistema hidraulikoa Ponpa mota Engranaje-ponpa\nPonparen edukiera 22L / Min\nMotorra Motor ibiltaria Eaton 310\nSwing motorra KERSEN\nBesoaren luzerari buruz\nHondeamakina desberdinak beso desberdinekin datoz. Besa hondeamakinaren atalik garrantzitsuenetako bat denez, ziurtatu behar duzunerako funtzionatuko duela.\nDemagun zure proiektua eta lan eremua. Beso estandar batek egingo al du trikimailua? Hala ez bada, aurkitu zuretzat egokitzen den tamaina.\nHondeamakina besoak tamaina luze eta luzagarrietan daude eskuragarri. Horiek irismen luzeagoa eta isurketen altuera handiagoa ahalbidetzen dute.\nEz dizu ezer onik egingo zure hondeamakinak gauzak bota behar dituen edukiontzira iristen ez bada, beraz, ziurtatu tamaina egokia duela.\nGehienezko Altuera 2490mm\nGehieneko isurketaren altuera 1750mm\nGehienezko Sakonera 1400mm\nGehienezko sakonera bertikala 1320mm\nGehieneko Digging Erradioa 2400mm\nMin. Swing erradioa 1190mm\nTail Swing Erradioa 795mm\nAukeratutako eranskin ugari\nEranskinen erakustaldia - Breaker / Zure lan zehatzeko eranskin egokiak aukera ditzakezu.\nProduktuaren xehetasunak: xehetasun txikiek aldea handitzen laguntzen dute!\n- Euro 5 emisioko Yanmar motorra\n- Eserlekuaren bi alboetan kokatutako joystick hidraulikoak funtzionamendu erosoagoa eskaintzen du\n- Burdinurtu trinkozko kontrapisu bikoitzak gorputz egonkorragoa ematen du\n- Swing boom-ek operadorea barneko zein kanpoko lan baldintzetara joateko lagundu dezake\n- Trenbide erretraktilak doitzeko funtzioa eskaintzen du, garraiatzeko erraza\nAurreko: BONOVO trenaren piezak Gomazko pista Gomazko arakatzailea 230 72 39\nHurrengoa: BONOVO DIGDOG DG12 Mini Excavator eranskin anitzekin\nA: Bai! 2006an sortutako fabrikatzailea gara. Hondakin eranskinen eta treneko trenaren piezen OEM fabrikazio zerbitzua egiten dugu CAT, Komatsu eta mundu osoko saltzaileentzako marka ospetsuentzat, hala nola, Excavator / Loader Buckets, Extend Boom & Arm, Quick Couplers, Motozailuak, Pontoiak Anfibioak, etab. Bonovo Undercarriage Parts-ek trenkadaren higadurako pieza ugari eskaintzen zituen hondeamakinetarako eta buletinak egiteko. Esate baterako, arrasto arrabola, garraiatzaile arrabola, pasahitza, erroia, erroilua, arrasto oinetakoa, etab.\nE: Bezeroei denbora epe azkarra eskaintzea dugu helburu. Larrialdiak gertatzen direla ulertzen dugu eta lehentasunezko produkzioa hobe beharko litzateke biraketa azkarrago batean. Izakinak eskatzeko epea 3-5 lanegunekoa da, eta eskaera pertsonalizatuak 1-2 asteko epean. Jarri harremanetan BONOVO produktuekin egoeretan oinarritutako denbora zehatza eman ahal izateko.\n1 Tonako Mini Excavator\n1 tonako mini excavadora salgai mini excavator salgai\n1 tonako hondeatzaile txikia\n1t mini excavadora\nTxinako mini hondeamakina\nmini excavadora txinatarra\neskailera makinak mini eskavagailua\nhondeamakina makina mini\nMini Digger hondeamakina\nmini excavadora salgai\nmini excavadora 1 tona\nmini excavadora 1 tonako txinatarra\nmini-excavadora 1 tonako arakatzaile hidraulikoa\nmini excavadora 1 ton\nmini hondeamakina Txina\nmini hondeamakina salgai\nprezio mini excavator\nsalmenta mini hondeamakina\nHondeamakina txikia salgai\nMini excavator txikia


Ekitaldiak - ASMOZ Fundazioa\nBideo-joko baten sorkuntza, diziplina anitzeko proiektu teknologiko bat da, zeinetan profil eta trebetasun desberdineko profesionalek, ideia bat gorpuzteko, beraien ekarpen berezitua egiten duten.\nSaio honetan prozesu honi buruz gehiago ikasi eta bideo-joko independente eta komertzial baten arteko desberdintasunak ezagutuko ditugu, baita bideojokoak egitean aukeratzen diren erreminta teknologikoen garrantziaz eztabaidatu ere.\nIzena eman Xehetasun guztiak ikusi\nMOOCetan ikasten al da?\nZer dira MOOCak? Zeintzuk dira eskaintzen dituzten abantailak? eta desabantailak? Ikasteko egokiak dira? Irakasteko aproposak?\nAlde batetik, promesa bat: punta-puntako gaiak esfortzu ekonomikorik egin gabe ikastea, munduko unibertsitate ospetsuenetako irakasle adituenen eskutik, edozein tokitan eta era masiboan; baina, beste aldetik, eredu metodologikoa benetan eraldatzailea al da, haustura eragiten du edota indarberritzen al ditu egungo proposamenak?\nXehetasun guztiak ikusi\nETE, sare sozialak eta ekintzailetza\nSare Sozialetan pertsonak dira komunikatzen duten “bakarrak” eta markak eta enpresak bide guztietatik sare sozialetan parte hartu nahi dutenak dira, baita komunikazio ingurune berri honen erabileretara moldatu behar dutenak.\nSare sozialen “adiskidetasun” kontzeptuak errealitatearekin zerikusi handirik ez izan arren, zein modutan loturik gauden erakusten dute, hau da, berehala eta lehenago baino askoz jende gehiagorekin. Nahiz eta egitate hau barneratzea zertxobait zaila izan eta bizitza pertsonalean erabilgarritasun gutxi izan, bizitza profesionalean abantailak ditu zalantzarik gabe, gutxienez, enpresa bezero eta marketin eta salmenta aukera anitzei dagokienez eta, batez ere, freelance, ekintzaile edo autonomoaren eredupean lan egin nahi dutenentzat nahiz ETE-entzat (Enpresa Txiki eta Ertainak) bere jardueraren zati handi bat aurrera eramateko edo bere zerbitzuak osatzeko hirugarrenen beharra dutenean.


[Gomendioa] Harribitxiak berrikusten: 'Estiu 1993' — Gaztezulo\n[Gomendioa] Harribitxiak berrikusten: 'Estiu 1993'\n[Gomendioa] Harribitxiak berrikusten: 'Estiu 1993' Itxialdian egoteak baditu bere abantailak, eta horietako bat aurreko urteetan ikusitako harribitxiak berreskuratzeko denbora ateratzea da. Hiru urte beranduago, zur eta lur utzi ninduen 'Estiu 1993' film kalatuniar paregabea berriro ikustea erabaki nuen atzo; Harridura, zoriontasuna, samurtasuna, tristura... sentimendu horien zurrunbiloan sartu naiz berriro ere. Carla Simón-en lehen lana berrikusi ostean, zutik jarri eta txalotzea besterik ez zait geratzen. Iberiar Penintsulan azken urteetan egin den film onenetarikoa dela esango nuke. https://www.gaztezulo.eus/albisteak/gomendioa-estiu-1993-mirari-txikiak https://www.gaztezulo.eus/albisteak/gomendioa-estiu-1993-mirari-txikiak/@@download/image/5d76a8d3bc76bccdbb00c2874bdb0090_1498754131_asset_still.png.jpg\nItxialdian egoteak baditu bere abantailak, eta horietako bat aurreko urteetan ikusitako harribitxiak berreskuratzeko denbora ateratzea da. Hiru urte beranduago, zur eta lur utzi ninduen 'Estiu 1993' film kalatuniar paregabea berriro ikustea erabaki nuen atzo; Harridura, zoriontasuna, samurtasuna, tristura... sentimendu horien zurrunbiloan sartu naiz berriro ere. Carla Simón-en lehen lana berrikusi ostean, zutik jarri eta txalotzea besterik ez zait geratzen. Iberiar Penintsulan azken urteetan egin den film onenetarikoa dela esango nuke.\nAhozabalik uzteko moduko lana egin duen Laia Artigas hasiberriak, Frida izeneko pertsonaia gorpuzten du. Orain dela urte batzuk bere aita eraman zuen birus berberak –ez da zehazten, baina nabarmena da zein birusi buruz ari den–, oraingoan amaren bizitza ere betiko itzali du. Abiapuntu horretatik, Carla Simonen kamera Fridaren ikuspuntuan kokatzen da eta hortik aurrera etorriko zaion bizitzaren testigu bilakatzen gaitu hasieratik. Bertan egongo bagina bezala sentituko ditugu ezkutuko elkarrizketak, egunsentiko purrustadak, ulermen keinuak, arbuioak edo haur-parkean gertatzen den sekuentzia ahaztezin bat. Filma ohikoa ez den sentikortasun maila batetik igarotzen da etengabe, larritasuna, barrea eta negarra eszena desberdinetan banatuz. Haurtzaro gogor horren erradiografia hori egiteko, gainera, ez da inongo momentuan sentimentalismo errazean erortzen. Zinemaren hizkuntzak eskaintzen dituen erreminta guztiak modu sotil eta oso eraginkorrean erabiltzen baititu. Planoen egitura perfektu batekin jolastuz eta Victor Erice handiaren zertzeladak dituen argiztapen naturala erabiliz, momentu batzuetan Frida garela sentituko dugu, baina besteetan aldiz, bere familia berria. Ama, aita, ahizpa txiki ahaztezin hori. Ez dago manikeismoetarako tokirik, tragedia batetik loratu den eta giza-erlazioek eskain diezaguketen konplexutasun horretarako ordea bai.\nTelefonoaren sekuentzia latza adibidez. Sinplea dirudi, bai, inuzentea, baina pertsonaia nagusiaren barrenean, inflexio puntu bat markatuko du. Bi ume, telefonoarekin jolasean, galdu berri duen amaren etxera deika. Tonu bat bi, hiru… bost… telefonoaren beste aldean ez dago inor. Sei urteko ume horrek ez du erantzunik jasotzen. Tonuak isiltasunean galtzen dira; neskak ez du telefonoa inongo momentuan askatzen. Hitzik ez, negarrik ez, keinu txiki bat soilik, baina momentu horretatik aurrera Frida beste ume bat izango da. Tira, berbera, baina errealitateaz geroz eta kontzienteagoa den umea. Bere gurasoak ez ditu sekula berriro ikusiko eta Bartzelonan zuen bizitza betiko amaitu da.\nVictor Erice aipatu dut. Baina ez estetika natural horrengatik bakarrik, edo protagonista baserri-girora moldatu beharko den umea delako; 1973ko El espíritu de la colmena-ren pintzelkadak dituen kontaketa zoragarri hau keinu txikiz osaturiko maisulan bat delako baizik. Eta batez ere, Ericeren lanetan bezala, esaldi txikiz osaturiko egoera xumeek hausnarketa erraldoiak eragiten dituztelako. Gauza garrantzitsu guztiak ez dira hitzen bidez esaten, ikusleak interpretatzen ditu, aipaturiko tresna zinematografikoen batuketa eginez. Umeak “helduak” izatera jolasten; basoan ezkutaketan ari diren une beldurgarria; bigarren planoan ikusten den koltxoia; ama “berriaren” begiradak; aitona-amonak kotxean doazen unea; eta batez ere amaiera. A ze amaiera. Familia arteko jolas batetik hasita, oilo ipurdia jartzeko gai den une horretara eramaten gaituzten arte. Berriro ere, hitzik erabili gabe, sentimenduen eztanda. Laia Artigas ikaragarri, sekuentzia horrek eskatzen duen maila aise gaindituz. Aurreko bizitza batean aktore gisa hogei urte lanean aritu izan balitz bezala. Pantaila belztu eta 96 minutuak pasa direla ohartu naizenean, zinemaren lurrinak airean jarraitzen zuela sumatu dut, eta hori, gauden garaian egonda, gauza zoragarria da. Egiozu oparitxo bat zeure buruari eta ikusi Estiu 1993.\nNon ikusi? Filmin plataforman


Irakurketa sustatzeko "Irakurri, gozatu eta oparitu" - Topagunea | Euskaltzaleen Topagunea\nIrakurketa sustatzeko "Irakurri, gozatu eta oparitu"\nEuskaltzaleen Topagunea - 10/02/15\nIRAKURRI, GOZATU ETA OPARITU.\nLiburuaren nazioarteko egunean, hau da, apirilaren 23an, ipintzen da martxan egitasmo hau eta hiru hilabetez luzatzen da, uztailaren bukaera arte, ia. Aurten ere, horrela izango da, baina horretarako, aurretik, martxoaren hasieran, informazio zehatzagoa bidaliko da elkarteetara eta ohikohiru asteko epea zabalduko da parte hartu nahi duenak Topaguneari jakinarazteko.\nUrtez urte hedatzen ari den eta emaitza hobeak ematen dituen egitasmoa da hau. Iaz 21 herritan ipini zuten martxan. Liburutegi gehienenetan, adin tarte ezberdinen euskarazko liburuen maileguak igotzeaz gain, 913 irakurle-fitxa bete ziren eta beste horrenbeste erosketa-txeke banatu. Txekeak erabilita 537 liburu saldu ziren, 2008an baino %59 gehiago.\nElkarte antolatzaileak diru ekarpen bat egiten du eta horrekin zabalkunderako kartel eta orriak jasotzeaz gain, liburu dendan egiten diren deskontua guztiak ordainduta geratzen dira.\nLiburutegia, liburu denda eta euskara elkartea, gutxienez, auzolanean jardutea behar duen egitasmoa da hau, eta martxoaren hasieran, informazioa eta izena emateko epearekin batera, parte hartzea dinamizatzeko zenbait ideia-proposamen zabalduko zaizkie elkartei.\nInformazio gehiago behar izanez gero, kulturgintza@topagunea.com helbidera idatzi ( Manuel)


Lehenengo nahuatl masterra - Azkue Fundazioa- Euskara sustatzen\nHasiera • Euskararen Etxea • Hizkuntza Gutxituak • Berriak • Lehenengo nahuatl masterra\nLehenengo nahuatl masterra\nNahuatl hizkuntzak 1,5 milioi hiztun inguru ditu 2010eko zentsuaren arabera. Ofizialtasuna du Mexikon. Informazio gehiago hemen.\n2020ko otsailean hasiko da Nahua Hizkuntza eta Kultura Masterra (Maestriah ipan Totlahtoll iwan Tonemilis), nahuatlez egiten den lehenengoa. Masterra Universidad Veracruzana unibertsitatean egingo da eta programako koordinatzailea Carlos Octavio Sandoval Arenas da.\nSandovalek dio masterraren helburua nahuatla hizkuntza moderno bezala kokatzea dela. Eskubide linguistikoei buruzko lege orokorrak komunitate indigenek haien hizkuntza eremu publikoetan erabiltzeko eskubidea dutela aldarrikatzen duen* arren, ez dago baliabiderik hori errealitatea izan dadin. Izan ere, oraindik badaude zailtasunak nahuatl hiztunentzat (eta beste komunitate indigenentzat) hainbat eremu publikotan, hala nola epaitegietan, kliniketan eta ospitaletan besteak beste.\nUnibertsitate tituludunentzat eta nahuatl hizkuntzan ondo moldatzen direnentzat zuzenduta dago bi urteko Nahua Hizkuntza eta Kultura Masterra. Hiru arlotan banatuta dago: kulturarteko bitartekaritza linguistikoa, hizkuntzaren biziberritzea eta hizkuntzaren irakaskuntza.\nMasterraren beharra naturala eta beharrezkoa dirudien arren, bere sorrera ikerketa baten ondorioa izan zen. Izan ere, ikerketa horrek erakutsi zuen profesional askok nahuatla erabiltzen dutela, baina asko ez direla gai erabilera akademikoan sakontzeko (adibidez matematiketan edo biologian). Beraz, master bat sortzearen beharra nabarian geratu zen eta sortu egin da.\n* Eskubide Linguistikoei Buruzko Lege Orokorraren 2.kapituluaren 9.artikuluaren itzulpena:\nMexikar ororen eskubidea da hiztun deneko edozein hizkuntzatan komunikatzea inolako murrizketarik gabe, eremu publikoan zein pribatuan, ahoz zein idatziz, ekintza sozial, ekonomiko, politiko, kultural, erlijioso zein beste edozein ekintzetan.\nTags: Derechos lingüísticoshizkuntza eskubideakmasterMéxiconáhuatlunibertsitatea


Langosta baten inguruan - Telesforo Monzon\nMENDE BERRIKO GIZONA\nTelesforo Monzonek artikulu batean kontatzen duen anekdotaren protagonista izan nintekeela uste izan dut beti.\n—Hau zen gure Lehendakaria!\nJose Antonio Agirre neukan begipean, ikusten nuen lehen hildakoa. Kristalari eman nion mun, osabak agindu bezala. Goseak nengoen baina lotsa nintzen, lehen bait lehen irten nahi nuen jende guztia begiak malkotan frantsesez mintzo zen etxe itogarri hartarik, goiko gelan Leizaolak Monzoni esaldi historiko bat botzen ziola jakin gabetanik:\n—Orain Euzkadiko lehendakari neu naiz!\nEz dakit Monzonek min hartu zuen lehendakari ez izanaz. Handik urteetara, Euzko Gaztedikoak ez ziren gazteekin lerrotu zelarik, bere PNVrekiko urruntzea min horrek eragina zela ere esan zuten. Leizaolak berak, lagun izanaren poemak zenbateraino laudatu zituen ahantzirik, zoroa eta halakoak egotzi zizkion ez oso estilo ederrean egia esateko. Mitxelenak —bertsolariak ez, besteak— min emateko zeukan ahalmena erakutsi zuen artikulu deitoragarri antologikoan, lehendik «lirismo ederraren jabea» bataiatu zuenaren poemagintza eta politikabidea, lapiko berean egosirik, gaitzetsiz eta mesprezatuz. Interpretazio guztiak dira libre eta egiantzeko, baldin eta pertsonaren nondik norakoa ezagutzen ez baldin bada, edo ezagutzen ez duenari mintzo baldin bazaizkio.\nMonzonek aspaldiskotik zekarren gazteenganako makurdura, edo zehazkiago, egonkeria politikoarekiko hastioa, saiakera literarioak utzarazita Leizaola Lehendakaritzara ekar zezaten baino ongi lehenagoztik. Iparraldea erbeste ez zuen naziolalista zaharretan bakanetakoa zen Monzon, eta horrek, goiz edo berant, urrundu egin behar zuen frantsesez ikasteko ere gauza ez ziren jelkide zaharkitu, gure Iparraldean errotu gabe Francoren baimenaren zain bizi zirenetarik, eta hemendik hara ihesi zihoazen belaunaldi berriekin hitzegitera, biltzera, galdetzera eraman zuen. Mende Berri du izena Jose Antonio Agirreren gorpua hartu zuen etxeak, eta bertan izan zuen egoitza, handik labur, Lagun Artea errefuxiatuen aldeko komiteak. Bere etxearen ezezik bere etxearen izenaren jabe zela nonbait, mende berri bat somatzen zuen Monzonek, bai, Euskal Herrirako. Barne-ikaratan zegoela dakigu orain, nazionalismo zaharraren ezintasunaz. Durduzamenduak pairatu behar noski Monzon bezalako aristokrata desklasatu batek: jatorriz zegokion monarkikotasuna arbuiatuz abertzaletasunean murgildu zen, eta Jaun Goikoa eta Lege Zaharraren jeltasuna Xanti Meabek iragartzen zuen Jan Nahikoa eta Lo Zorroarena bilakatua ikusten zuelarik asko sufritu bide zuen ETA azaldu zitzaion arte ate joka eta sukar emaile. Gero, Herri Batasunako partaidea zelarik, berea izaten zen beti Eusko Gudariak abesterakoan estutzen ez zen ukabil bakarra. Desklasatua zen, baina ez transfuga. Horregatik hartzen zuen min, eta min ematen zionari isiltasunaz erantzuten, ika-mika pertsonaletarik urrun. Iragana ukatu gabe zen abiatua etorkizunerat, ez zuen zer ezkutaturik.\nLizardiri bezala gertatu izan zaio Monzoni ere neurri batean, poetaren ospeak ezkutuan utzi izan du prosagilearen handia. Biak baitira handi, nire ustez, egundaino egiteke daukagun euskal prosaren historian. Prosan, diot, hitz lauz edo berba laxoan, nagikerian bezala, hilezkortasun asmorik gabe, hurbileko helburuan, hainbat euskal idazlek utzi dizkiguten maisulanen genero labur, zail, zehatzezin eta definigaitz horretan. Uste izan dugu euskal kazetaritza Kirikiño zela eta ezer guti besterik, geureak bere sailak, azpigeneroak eta estiloak ere ez balitu bezala. Gero jakin dugu Larreko bat bazela, Manezaundi bat bagenuela. Iparraldeko kazetaritzaren emaitzak oraino ozta ezagutzen ditugu, pentsatuz eta Hiriart-Urruty batek betetzen ahal duela mende t'erdi... Jean Etxepare etortzen zaigu burura, eta ahazterat uzten ditugu Zerbitzari, Salaberry, Larzabal, Etcheberry, Monzon bera, euskaraz idatzi diren irakurgairik ederrenen egileak, diodan batere espanturik gabe.\n—Noraino joan zarete merendatzera orduotan ailegatzeko?\nGezurra zen trenez joan ginelakoa. Banekien Tolosan ez zekitela frantsesez. Erabaki nuen hobe zela etxekoek ez jakitea Agirre euskaldunen lehendakaria ikusia nintzela, hila baina.\nLehorreko eta ola-mendi arteko Bergara zaharrean haziak liluran hartzen du Donibane Lohitzune bezalako itsasbazterreko herri polit, arin eta kosmopolita. Biak dira erreferentzia puntu garrantzitsuak Monzonen artikulugintzan, eta bietako oroitzapen, gertakari eta istorioak erabiliko ditu aitzaki, politikaz jarduteko bezala bizitzaz dibagatzeko ere. Idatzia utzi digu Lohitzunen bizirik Bergara zuela ments, eta Bergaran zegoenetan berriz Lohitzune zuela behar. Izan ote dezake saudaderik batek, bere herrian bertan? Hain urrun ote daude bata bestearen? Hain bestelako ote gara ipar eta hegoaldetarrak? Bai, noski, Euskal Herriak askatasunean bat egiten ez duen artean. Nire iduriko hauxe zen Monzonen bihotzmin sakona, zatiketa horizontal hau beste zatiketa larriago baten ondorio ikusten zuela. Espainiako transizio aroan Monzonek hainbeste ahalegin eskaini zion euskal frontearen ezina aurrikusten zuela esan genezake, berrogei urte lehenago, poetek duten hondamendien igartzeko botere misteriotsu eta mingarriarekin. Sentimenduetara zeukan hausnartua euskaldunon zatiketa bertikala, eta honetan ikusten zuen berak gure lurralde naturala ezin osatuaren zergati nagusia. Tafallak eta Ondarroak arrazoia eman diote egun, lehen Bergarak eta Lohitzunek bezala.\nZatiketa hau batasuna egiten da ordea Monzonek sortzen duen euskara berrian. Mende erdialdiko prosagile hegoaldetarren euskara lehor, bizirik gabe eta aranakerietarik osoro urrunezinaren ondoan, Monzonena harrigarri egungoa eta modernoa egiten zaigu. Bergararra izaki, ez zen erabat gipuzkoar, ez guztiz bizkaitar, bazuen bietarik. Donibandarra izaki, lapurtarra zen mintzoz; liburuzalea izaki, klasikoa zen irakurtzez. Hangoa bezala hemengoa izate honek halako euskara berezi, aberats eta pre-batua lez post-batua ere bataia genezakeen eredua sortarazi zion euskalkien ñabardurak maisuki profitatuz. Hogeita hamar urte geroago, batua finkaturik zegoela, hartara egokitzeak ez zion batere gatzik kendu bere-berea zuen hizkera literario benetan zoragarri hari.\nLapurdiko lusagarrak eskuan eta Bergarako jaiak gogoan aurkeztu izan digu bere burua, naturarekiko atxikimendua eta alderdi bestazalea adostuz, bere kristautasunak —honetan ere herrikoi, zabal eta patxadatsu— ezin ezkuta zezakeen hedonismo zuhur eta moderno batean. Eta honetan ere Lizardiren ondora dakart Monzon, alderdi formalean hari zor dionaz gain —artikuluaren kentzea, aditz laguntzailea ekiditzea, elementuen eta aroen antropomorfatzea, naturarekiko ekarria— biek ere jakin izan zutelako, Kirikiñok eta Lauaxetak ez bezala adibidez, errealitate eta berehalakotasun politikoari gain hartzen, gizakortu egin zutelako beren jarduna luma laxo utzirik, barneak agintzen zienari bide emanez, noiz norberaren ahuldadeak azaltzeko, noiz aitorpen intimo bat egiteko, idazlearen deabrua nagusitzen zitzaiola bietan politikoaren aingeruari. Eta politikoek hain gorroto duten umoreak, ironia mehe eta inteligentea eginik, halako dimentsio hilezkor bat ematen die bion lerro aunitzi, alderdikeriak baino zabaltasunak gehiago, konsignen fedeak baino biziaren beldurrak bortitzago eragiten zienez.\nPNVk alderditik kasatu zuenean, ohar bat idatzi zuen Ramon Saizarbitoriak biok sinatzen genuen Zeruko Argia zaharreko atal batean, 1977 urtea zen. Guti goiti beheiti, eta hitz egokiagoz, alderdiak kalitatezko pertsona asko izanen zituela noski Monzon bezalako gizon bati baja emateko, zioen oharrak. Astebeteren buruan Mende Berrin datatua zetorren gutun bat hartu genuen bion izenean:\n«Zeruko Argian irakurtu ditudan hitzak, zuzen zuzen barrurantz sartu zaizkit. Lehengo ber-bera naiz. Eta gaurko gaztediari atzoko goraintziak ekartzeko zerbait egin ahal badezaket, hemen naukazute. Arbola batek sustraiak behar ditu. Baina osto ferdeak ere bai. Bestela ez da arbolarik. Eta Euskal Herria, neretzat, ez da ez sustrai eta ez osto... arbola osoa baizik.»\nEuskal Herriaren arbola. Francoren aulkiak. Orga lokatzetan. Arrano beltza. Pitxar hautsia. Kanpai jolea... Fabulaz, parabolaz, alegiaz mintzatzea maite zuen Monzonek. Baliabide metaforikoak ematen zizkion herriari, adibide xingle eta zorrotzak, batasuna, lurraldetasuna, naziotasuna aldarrikatzeko argudio gisa. Honetan ere idazleak larderia handiagoa zuen politikoak baino, KAS alternatibaren puntuak buruz ikasaraztea baino eraginkorrago zeritzon ipuintxo bat kontatzeari, hurbilekoak ezezik urrunagokoak ere bildu nahian. Bazuen gatza, hala ahoz nola idatziz, genero hori lantzeko. Hartuko zizun anekdota xume bat eta adibide orokor bat eginen zizun, hartuko zizun gertakari arrunt bat eta ondorio unibertsalak aterako zizkizun. Honen adibide egokia duzue bilduma honi titulua ematen dion artikulua bera. Manipuladore bat omen zela entzun izan diet haren etsai eta aurkari politiko zenbaiti, mesprezuz. Zer besterik da ordea, literatoa?\nAlegiarako jaidura hau, egia da, egunerokotasunari ihes egitea izan liteke, edo errealitate bihurri eta anabastu bat aztertzeko adina tresna teorikoren jabe ez izanaren ondorioa, edo errealitateari buruz definitu nahi ezarena. Ez zen Telesforo Monzon politikan sartu berriko idazle bat. Ehundaka mitinetan eta Errepublikako legebiltzarrean trebatua zen buruz buruka Calvo Sotelo bezalako arrainekin idazten hasi zenerako, ez zen mutu geldituko argudio dialektikorik ezaz. Eta bestelako politikaz, ezkutuan eta alderdiaren aginduz pertsonalki egin beharrekoetan ere —Franco sendo eta luzerako zegoela Don Juan de Borbon-ekin mintzatzea, esaterako— bazuen esperientziarik. Marxista ez denak ere errealitatea sakon xamar ezagun dezakeela onartzen baldin dugu behintzat, Monzonek bazuen zenbait kilometroren jirako berri. Eta ez zizkizun galdera gordinenak ere erantzuteke uzten.\nIdazle egina eta aitortua zen, hala antzerkian nola poesian. Emanak zeuzkan barne bulkoak eskatzen zizkion ixuriak. Ez zen beraz literato frustratu bat parabolak idazten zituen politikari hau. Genero honetarako zeukan zaletasunak, nik uste, haren intelektualkeria ezean du oinarri. Jakinduria kultura bilakatu ahal izan dutenen dohain garesti horrekin beti mesprezatu izan zuen pedanteria, eta hainbatetan adierazten digu, hitzokin ez bada ere, ideiak ez direla deus haragirik gabe. Horregatik egiten du antzerkia eta ez saio filosofiko edo historikoak, pertsonaiak ekartzeko geure begietara. Horrek, prosan, tesiak parabolen bidez aurkeztea dakar, mini-esketxak balira bezala. Ezaguna da poesiatik kantagintzara egin zuela bide. Eta ez zen genero hauetara etorria efikazia hutsaren bila, Monzoni berez sortzen zitzaion inguruarekiko eta pertsonekiko atxikimendua. Hala utzi dizkigu, zirriborro guztiz ederretan, gure herriko pertsonaia xehe maitagarri horiek: Beñat Elizanburu, Bordazuriko amatxi, Azkarate koronela, Bergarako Kaximira... Gure historia apalaren protagonista ilunak, bihar oroitzapen literario jatorrak izanen direnak, idatzi zituen literatoaren estiloa bezain biziak eta gustagarriak.\nAdeitsua, arraia, arina dugu Monzonen artikulugintza, irakurle apal eta eskolatu gabeei mintzo balitz bezala. Sekulan liburu bat irakurri gabea dela dirudi: esperientzia pertsonaletarik, berak bizitako gertakarietarik ateratzen ditu beti ondorioak, ez dizkigu proposatzen aurrez ikasitako definizioen hondakin. Naturatik eta gizartetik hartzen du jakinduria Monzon prosagileak. Gizakiaren miseriak baino, nahiago du gizalegea eta elkartasuna adierazten dituzten adibideak proposatu. Ez ditu buru-hausteak sobera maite, irakaspenak zeharbidez eta jostaketan ematen dizkigu. Azken finean, Monzon optimista handi bat genuen, eta baikortasun hori bere herritarrei txertatzen saiatu zen.\nArina zuen prosa, bai, baina ez sakontasunik gabea. Haurtzaroko oroitzapen batek irakaspen zorrotza ematen dio gerlan dena ikasia behar zukeen gobernariari. Anekdota barregarri batek hausnarketa mingarriak eragiten dizkio jaun errespetagarriari. Neskame baten irtenaldiak gogoetan murgiltzen du, hedonista. Herri xehea miresten duten aristokraten artekoa genuen Telesforo Monzon, burgesiaren gainetik jauzi eginik —eta honek egunero pairatzen duen klase borroka jasan behar izan gabe— nekazariekin eta arrantzaleekin, kontrabandistekin eta morroiekin liluratzen zaigu. Eta hori, aristokrata populista edo herrizalearen irudia, oso ezaguna baldin bada munduan eta historian, ez hainbeste Euskal Herrian. Hain guti euskaraz.\nErrenterian gelditu ginen semaforoan, neu gidari, Monzon neramala Donibane Lohitzunera, Bilbon bilera barregarri bat izan ondoren. Ez nenbilen haren txofer, baina ardura hau zutenek beste zeregin batzuk zeuzkaten eta ekialdera nentorrenez ekarri egin nuen. Gaua zen, auto guti zebilen eta gure norabidearen eskuineko karrilean geldituak geunden, espaloiaren ondoan.\n—Klandestino txarra zara zu.\nNi ziur nengoen ez niola inoiz inori esan Agirre lehendakaria ikusi nuela hilik, baina ez nekien zer zekien nitaz Monzon jaunak. Baietz erantzutea erabaki nuen beraz, klandestino txarra nintzela, Gobernazio Ministro izandako batek ez du zertan ez jakin sasiko lanetan. Eta txoferretan ni baino jantziago egon behar zuen noski.\n—Orain gure ezkerretik auto bat heldu eta metrailatuta ihes egin dezake lasai... Ezkerrekoan komeni da gelditzea beti semaforoetan.\nNeure artean egin nuen horrelakoak ez zituela gerlan ikasiak, militanteren bati edo militante ohiren bati entzunak baizik. Batzuetan pentsatu gabe etortzen ohi dira erantzunak, eta erraz bota nion:\n—Ez, orain ezkerretik etorriko balira ni hilen nindukete, txoferraren gorputzak babestu behar zaitu beti...\nIsilik gelditu zen segundu batzuk. Gero algara batean lehertu zen, esan behar ziela hori asko zekitela uste zuten batzuei, grazia egin zion, eta non entrenatua ote nintzen ez galdetzeko bezain bihozbera izan zen. Bilera zer iruditu zitzaidan galdetu zidanean egia esan nion, iruditzen zitzaidana alegia. Ados zegoen, eta ados geunden bilera hura barregarri egin zuten arrazoietan. Akatsak ulertzeko eta konprenitzeko zeukan ahalmenak erakutsi zidan, adinak hartara eramanen zuela uste banezakeen ere, ez zela politikari sinesgabe bat. Eta ordukoan eta beste batzuetan, Monzonek pertsonalki frogatu zidan paperetarik banekiena, ironia erabiltzen duen idazlea nekez izaten dela zinikoa.\nHogei urte lehenago gurasoen isilean osabak ekarri ninduen etxera nekarren nik, klandestino txarrak, bertako nagusia. Eskua eman nion Jose Antonio Agirreri musu baino beroago, eta ateostean ezkutatu zen arte gelditu nintzen beha. Iragan mendeko giltza handi batekin zabaltzen zuen Mende Berriko zurezko ate gorraila.\nNabarmenkeria eman dezake norbera sartzea aurkeztu behar duen pertsonaren bizian. Ez du Telesforo Monzonek nire aurkezpenaren beharrik. Haren lana, haren prosa eskatu didate hautatu eta aurkezteko. Betebehar honen harira dator, eta ez beste ezertara, harekiko bakan batzuk kontatzea. Idazterakoan idazleak mendean hartzen bazuen politikoa, bizitzerakoan idazleari gizatasunak hartzen ziola gain adierazteko. Ez dut idazleak emanen ez lukeen maila haren gizalegearekin bete nahi, ez dut halamoduzko obra bat egilearen jatortasuna dela medio jaso nahi, haren prosa aski gora mintzo da halakorik behar izateko. Oso bestelakoa da adierazi nahi izan dudana, alegia, idazle uste eta idazle bete eta idazle on asko, hau da, artista ez guti, hain daudela hartuak beren lanaz eta talentuaz non ezagutzen dituzularik iduri bailuke jatortasuna eta xumetasuna bateraezinak direla obraren kalitatearekin. Ez zen horietarikoa Monzon, aitzitik. Bazekien entzuten, bazekien isiltzen, bazekien gazteekin liluratzen diplomatiko baten jendetasunaz eta bizitza beteak ematen duen zuhurtziaz. Luma ziztrinagoekin egiten dute kukurruku zenbaitek.\nInoiz atera izan nion, noraezean bezala, literaturaren gaia. Ez zeukan munta handian idatzi izan zuena. Monzon idazlearen artikuluek dauzkaten bertute berdinak zeuzkan Monzon gizonak: xalotasuna, dotorezia, ironia, detaile xumeekiko ardura. Ezagutu aurretik irakurria nintzen bere lan guztiak. Ederretsi nituenak ez zitzaizkidan txarragoak iruditu egilea ezagutu ondoren.\n"Langosta baten inguruan"\n"Telesforo Monzon - Literatur lanen bilduma" orrialde nagusia


Erosi : 20,35 €\nMARILAR ALEIXANDRE / AIORA JAKA (ITZUL.)\nMozorro-festa baten ondoren, autoz bide bazter urrun batera eraman eta bortxatu egingo dituzte Sofia eta Lupe. Hori ez da izango beren zoritxarren hasiera baizik. Jendearen begiradek ihes egiten dietela ohartuko dira, beraiek balira bezala lotsatu behar dutenak. Minigonaz joan izana aurpegiratuko ote diete? Salaketa bertan behera uzteko eskatu?\nMedusaren mito greziarrak kontatzen du nola Medusa, jainko batek bortxatu zuen, eta jainko hura zigortu beharrean, emakumea zigortu zuten, buruko ileen ordez sugeak eramatera. Kondaira horretan oinarrituta, egileak pentsarazi egin nahi dio irakurleari, nolako jokabidea izaten duen gizarteak emakumeen kontrako indarkeriaren aurrean.\nGai horrekin batera, baina, adoleszenteen bizitzako beste hainbat osagai ditu eleberriak: institutuko saltsak, adiskidetasunaren indarra, literaturaren garrantzia, lehen maitasunaren bilaketa...\nMarilar Aleixandre 1947an Madrilen jaio arren, Galizian bizi da eta galizieraz idazten du; Biologian doktorea eta unibertsitateko irakasle izanda ere haur eta gazte literaturako idazle moduan nabarmendu da eta arlo horretako sari ugari irabazi. Euskaraz, besteak beste, Etorkizunik ez eleberria irakur liteke.


-Herriko 300 establezimendu komertzial eta ostalaritza establezimendu baino gehiagotan ekimen honen karteltxoa jartzeko eskaera egin du Udalak, bezeroak eta lokal hauetako jabeak euskaraz hitz egitera animatzeko\nBermeon, 2021eko azaroaren 18an.- Bermeoko Udalak Eusko Jaurlaritzaren Kultura eta Hizkuntza Politika Sailak martxan jarri duen ‘Betikoa, gertukoa. Eskatu euskaraz, eskaini euskaraz’ kanpainarekin bat egin du. Honela, herriko 300 establezimendu komertzial eta ostalaritza establezimendu baino gehiagotan ekimen honen karteltxoa jartzeko eskaera egin die jabeei edo arduradunei, bezeroak eta lokal hauetako jabeak euskaraz hitz egitera animatzeko. Euskal Herriko 60 erakundek baino gehiagok bere egin duten kanpaina honen helburua da euskararen erabilera sustatzea.\n“Herritarrak eta establezimenduetako jabeak euskaraz hitz egitera gonbidatu nahi ditugu. Eusko Jaurlaritzak martxan jarritako ekimen honek oso helburu garbia du: establezimendu edo taberna batera sartzen garenean nahi duguna euskaraz eskatzea. Noski, beste aldeari ere gauza bera eskatzen dio. Hau da, establezimenduko jabeak bezeroari lehen hitza euskaraz egitea”, azaldu du Bermeoko Euskara zinegotzi Kepa Zumetak.\nSarritan, denda edo tabernetara sartzen garenean, “jarri betikoa” esaten dugu. Esaldi honek konfiantza erakusten du. Bada, konfiantza hori ardatz hartuta, eta euskararen erabilera sustatzeko asmoz, kanpainaren leloa da ‘Betikoa, gertukoa. Eskatu euskaraz, eskaini euskaraz’. Hau da, konfiantza eta euskararen erabilera, biak uztartu nahi ditu ekimen honek.


Gaxure produktu gastronomiko berritzailea aurkeztuko dute Bilbon -Lea-Artibai eta Mutrikuko Hitza : Lea-Artibai eta Mutrikuko Hitza\nGaxure produktu gastronomiko berritzailea aurkeztuko dute Bilbon\nGaxure, Leartiker zentro teknologikoan sortutako produktu gastronomiko berritzailea aurkeztuko dute datorren martitzenean Bilboko Yimby aretoan. Proiektuaren sustatzaile taldeagaz gain, Imanol Pradales, Bizkaiko Foru Aldundiko Ekonomi eta Lurralde Garapen diputatuak eta Peli Manterola, Eusko Jaurlaritzako Elikagaien Kalitate eta Industriako zuzendariak hartuko dute parte ekitaldian.\nLeartiker zentru teknologikoan ikertzen.\nHorrez gain, produktuaren erabilera ezberdinak ikusteko sukaldaritza erakustaldi bat egingo du, aurkezpenean, Paul Ibarra sukaldariak, Bilboko Euskalduna Jauregiko Etxanobe jatetxeko I+G saileko arduradun eta Bilboko Los Fueros jatetxeko buruak. Beraz, ekitaldian Gaxure dastatzeko aukera izango dute bertaratutakoek. Leartiker zentro teknologikoak, Lea-Artibaiko Landa Garapen Elkarteak, MIBA kooperatibak eta Barroeta eta Txori Errota gaztandegiak elkarlanean, gatz-ura oinarri hartuta sortu duten produktua da, Gaxure. «Gaztandegietan gazta egiterakoan nutrienteetan oso aberatsa den hainbat litro gatz-ur sortzen dira, eta kontraesana badirudi ere, nutrienteetan aberatsa izateagatik ingurugiroan inpaktua sortzen du azpiproduktu honek», azaldu dute. Hori dela eta, gaztandegiak derrigortuta daude gatz-ur hori tratatzera. «Beste lurralde batzuetan bildu, transformatu, osagaiak banatu eta industria ezberdinetako produktuetan erabiltzen dute, adibidez, industria farmazeutikoan. Baina gure lurraldearen orografia, gaztandegi artisauen lokalizazioa eta logistika arazoak direla medio, gatz ur hau animalien elikadurarako erabiltzen da». Gourmet produktua Arazo horren aurrean eta gazta egiterakoan sortzen den gatz-urari irtenbide bat emateko, orain dela lau urte martxan jarri zen proiektu baten emaitza da Gaxure. «Gatz-ura 100%ean erabiltzen da eta gaztandegiek inbertsio handirik egin gabe produzitu dezakete Gaxure, beraien negozioa dibertsifikatuz eta gatz-urari beste irtenbide bat emanez. Produktu artisau bat da eta gourmet bezala sailkatuta dago». Gaxure sortzeko prozesuan, «produktu erakargarri bat sortzeko asmoz», ikerketa lan-taldea goi mailako sukaldariekin elkarlanean aritu dela jakitera eman dute. Produktuarekin batera errezeta-sorta bat ere sortu dute. «Produktu berritzailea denez, erabilera posibleak ezagutzera emateko». Gaztandegi artisau guztiei eman nahi diete gatzur krema, egiteko aukera. «Momentu honetan gaztandegi bakarra ari da produktu berritzaile hau produzitzen eta merkaturatze fasean dago, baina beste gaztandegi batzuk ere agertu dute Gaxure produzitzen hasteko interesa». Produktua azoka ezberdinetan aurkeztu dute eta onarpen handia izan duela nabarmendu dute sortzaileek.


"Ikerkuntzak aurrera egiten badu, gazteen ekimenari esker egiten du" - Gipuzkoako Hitza\n“Ikerkuntzak aurrera egiten badu, gazteen ekimenari esker egiten du”\nEHUko Informatika Fakultatean irakasle aritu da oraintsu arte, eta ikerkuntzan jarraitzen du Ixa taldean. Uste du euskararen tratamendu informatikoan sakonduta pauso handia eman daitekeela normalizazioan.\n2020, otsailak 14 Elkarrizketa, gipuzkoa 454\nBizitza erdia baino gehiago darama Xabier Artola Zubillagak (Donostia, 1957) Alkizan bizitzen. Urteko sasoi guztietan egoten da ederra inguruko parajea, baina urtaro bat aukeratu beharko balu, udaberria aukeratuko luke berak, “maiatz hasierako berde gama zabal hori”. Lengoaia kodetuaz harago, Artolak beste bitarteko batzuk baliatzen ditu inguratzen duen errealitatea azaltzeko. Hitza eta irudia ditu gustuko, literatura eta argazkilaritza.\nIkasketa guztiak gaztelaniaz egin nituen nik, eta guztiz prozesu autodidakta izan zen alfabetatzea. Ikaskideei euskarazko eskolak ematen nizkien Antiguan, gau eskoletan eta Informatika Eskola deitzen zitzaionean. Neroni hasi nintzen nekien gutxia besteei irakasten eta neroni ikasten. Gogoratzen dut Azkueren morfologiaren hiru tomoak oso-osorik irakurri nituela. Ikastaro batzuk ere egin nituen. Xalbador Garmendiak eman zuen ikastaro bat dut gogoan: EUTGn izan zen, euskal aditzaren ingurukoa. Jose Ramon Etxebarriak eman zuen beste ikastaro batean ere parte hartu nuen.\nGure etxean dirurik ez zegoen ikasketak ordaintzeko, eta Donostian zeuden aukeren artean hori hautatu nuen, zergatik oso ondo jakin gabe. Anekdota gisa esan dezaket Informatika ikasketak bukatu nituela eskolan bertan ordenagailu bat ukitu gabe. 1979. urtea zen. Garai hartan, ordenagailuei cerebros electrónicos esaten zitzaien [garun elektronikoak]. Programak egiten genituen, eta programa horiek eskolako bedelak eramaten zituen tren geltokira, maleta batean, fitxa zulatuetan kodetuta. Madrilera eramaten zituzten, han prozesatzen ziren, eta handik hilabetera jasotzen genituen emaitzak. Orduan jakiten genuen zer akats zituen gure programak, funtzionatzen ote zuen edo ez… Atera kontuak!


Garailutz mendira irteera, Arnoren eskutik . diariovasco.com\nGarailutzeko gaina. / A.Z.\nGarailutz mendira irteera, Arnoren eskutik\n19 noviembre 201609:27\nBihar igandea, Arno Guraso elkartekoek mendi irteera bat antolatu dute. Oraingo honetan gure herrian dagoen Garailutz mendira joateko asmoa daukate. Bi irteera ordu desberdin daude, alde batetik 9:30ean eta bestea 10:00etan. Lehen irteera bide guztia oinez egiteko da eta hauek Garagartzako plazatik abiatuko dira Leizarperaino. Bigarren ordukoak, Billale ondoan elkartuko dira, kotxez Leizarpera igotzeko. Behin Leizarpen bi taldeetako kideak batzen direnean, denak elkarrekin Garailutz mendi gainera abiatuko dira.\nMultikirola eta pelota\nGoizeko 9:20ean hasita, eguerdiko 12:30ak arte, Mendaro ikastolako kantxan hainbat kirol partidu desberdin jokatuko dira, Konkretuki hiru partidu desberdin izango dira, Mini saskibaloiko partida bat eta minieskubaloiko beste bi, hauek Deba eta Mutrikuko gaztetxoen aurka.\nArratsaldean, asteroko pilota partidak ikusteko aukera izango da Goñati pilotalekuan. Hauek arratsaldeko 16:00etan hasiko dira eta 18:00ak aldean bukatuko dira.\nGaur arratsaldeko 19:30etik aurrera hasita Gaztetxeko gazteak trikibertso poteo saioa antolatu dute. Azken aldi honetan Gaztetxea sasoi onean ageri da, izan ere, hainbat ekitaldi desberdin antolatzen dabiltza herriko elkarteek. Oraingoan, gazteek trikitixa eta bertsoa fusionatuko dute herriko giroa alai-tzeko asmoz. Bertsotan, Aitor Salegi, Beitxi eta Danel Olano arituko dira eta soinu eta trikitixakin Idurre eta Maite. Ekintza hau, Gaztetxea bertan egingo da.


Zahartzearen alderdi fisikoak - hiru Presentacion - Urrutiko Lanbide Heziketako Institutua\nZahartzearen alderdi fisikoakAspectos físicos del envejecimiento\nOsasuna hirugarren adinean/\nZahartzearen alderdi fisikoak/\nGure zelula guztien lan koordinatuak zilegi egiten du gure organismoak funtzionatzea. Zeregin hori garatzeko, energia kontsumitu behar dute. Baina, nondik ateratzen dute energia hori? Elikagaien eta oxigenoaren bidez.\nLehenak zelulen erregaiak dira, eta bigarrena, hura pizten duen txinparta. Lortzen den prozesua zelula-arnasketa izango litzateke eta mitokondrietan gauzatuko litzateke hori. Elikagaiak eta oxigenoa odolaren bitartez iristen dira zeluletara. Elikagaiak digeritzeagatik datoz eta oxigenoa, biriketako arnasketatik.\nZeluletako mitokondrien jardueraren ondorioz, hainbat molekula oxidatzaile ekoizten dira, ADNa -geneak-, proteinak eta gantzak alteratzeko beren gaitasunagatik bizitzan zehar osasunarentzat eragin txarra duten erradikal askeak izenekoak.\nUrteen joanarekin, erradikal askeek etengabe berritzen ari diren zelulengan eraldaketa genetikoa eragin dezakete, minbizia izateko arriskua areagotuz. Edo bestela, bere funtzionaltasuna urritu, horrela mitokondria kopurua gutxiagotuz, eta hori zahartzearen ezaugarrietako bat izango litzateke.\nAntioxidatzaileak, erradikal askeen eragin kaltegarria eragozten duten bitamina, mineral, koloratzaile natural eta beste begetal- eta mineral-osagarri batzuek osatutako taldea da. Zahartzearen aurkako arma dira eta gaixotasun ugari, batez ere degeneratze motakoak, hartzeko arriskua murrizten laguntzen dute.


Kaloria asko eta koipe osasungarri gutxi | Revista - Part 3\n[Pág. 1] Kaloria asko eta koipe osasungarri gutxi\nBanan-banan, mikrouhin laberako palomita artoen zortzi lagin\nKiloa 3,2 eurotan dago.\nMerkeenak dira. Kalitate-prezio hoberena du. Etiketatu desegokia. Landare olioa darabil baina palmarena (batez ere saturatua), gehiegi hartuz gero osasunarentzat kaltegarria dena. Antioxidatzaileak ere baditu (E-306 eta E-304). Probatzerakoan, 9 puntutik 6,2 lortu ditu: "gatz puntua" eta "zapore bizia"gatik goretsi dira.\n4,57 euro/kiloa. Beste aukera interesgarri bat.\nEtiketatu desegokia. Landare olioa darabil baina palmarena (batez ere saturatua), gehiegi hartuz gero osasunarentzat kaltegarria dena. Gatz gutxien duena (%1,3). Antioxidatzaileak ditu.\nProbatzerakoan, bigarren hoberena 6,4 punturekin: itxura goretsi da, baina "zapore urria" eta "gatz eskasia" kritikatu dira.\nEtiketatu desegokia. Landare olioa darabil baina palmarena (batez ere saturatua), gehiegi hartuz gero osasunarentzat kaltegarria dena. Koipe gutxien (%18,9) eta gatz gehien duena (%2,6). Antioxidatzaileak ditu.\nProbatzerakoan 6,1 puntu lortu ditu: gatz gehien dute, eta hori kontsumitzaile batzuek gustuko dute eta beste batzuek ez.\nEtiketatu desegokia. Landare olioa darabil baina palmarena (batez ere saturatua), gehiegi hartuz gero osasunarentzat kaltegarria dena. Gantz saturatu gehien duena (koipe osoaren %52,2). Antioxidatzaile bat du.\nProbatzerakoan, bigarren txarrenak atera dira, 5,9 punturekin: itxura goresten zaio, baina "kurruska gutxi" egiten dutelako eta "bigunak" direlako kritikatu dira. Azken postuetan dago hondar zaporeari dagokionez.\n7,4 euro/kiloa, bigarren garestienak. Landare olioa darabil baina palmarena (batez ere saturatua), gehiegi hartuz gero osasunarentzat kaltegarria dena. Antioxidatzaileak ditu.\nProbatzerakoan, kalifikazio hoberena lortu du, 6,7 punturekin: "itxura" eta "gatz puntua" goresten zaio baina azken postuetan dago hondar zaporeari dagokionez.\n8,4 euro/kiloa, garestienak.\nLandare olioa darabil, baina palmarena (batez ere saturatua), gehiegi hartuz gero osasunarentzat kaltegarria dena. Koipe kopuru txikia (%19,3). Antioxidatzaileak ditu.\nProbatzerakoan kalifikazio hoberena lortu du, 6,7 punturekin: itxura, "gatz puntua", "zapore bizia" eta "testura kurruskaria" goretsi zaizkio.\nEtiketatu desegokia. Koipe gehien dutenak (%26,8). Landare olio hidrogenatua erabiltzen du. Gantz azidoen profil txarrena duena, osasungarriak ez diren gantz azido gehien dituena baita: gantz saturatuak eta trans izenekoak batuz gero, koipe osoaren %69 osatzen dute. Gatz gutxien dutenak dira (%1,3). Probatzerakoan bigarren txarrenak atera dira, 5,9 punturekin: "gatz puntua" eta "zapore bizia" goretsi dira, baina azken postuetan dago hondar zaporeari dagokionez.\n3,9 euro/kiloa, bigarren merkeenak.\nEtiketatu desegokia. Landare olioa erabiltzen du, baina hidrogenatua. Koipe gehien duten bigarrenak dira (%26,4). Bigarrena da osasungarriak ez diren gantz azidoen profilari dagokionez: saturatuak eta trans izenekoak batuz gero, koipe osoaren %57 osatzen dute.\nProbatzerakoan txarrenak atera dira, 5,8 punturekin. "Hondar zaporea"n okerrena, baina itxura goretsi da.


Kuxkuxero press | Erein\nColección: Auskalo Bumeran, 34\nFecha de publicación en papel: 25-10-2003\nFecha de la última publicación: 25-01-2007\nISBN de la edición en papel: 978-84-9746-135-1\nAldizkariaren hesteetan daude bi neskatoak. Ezkerrean zerrenda luze bat ageri da, honako hitzokin: karpetak, zerrenda, albisteak, pantaila gaina, e.a. Goian, berriz, leihatilatxoak daude, beste zerrenda luze batekin: edukiak, ikusi, itxi, eraman, inprimatu, e.a. Enara galduta dago, baina hor dauka Mireia, erne-erne dena aztertzen. Gure bizitzako une batzuetan itsutzen bagara, beti dago lagunen bat argia ikusten laguntzen diguna.Mireiak albisteak jartzen duen lekuan zapaldu du sagua; ondoren ikusiren gainean jarri eta hantxe zapaldu du hatzaz. Orri berri bat zabaldu du pantailan. Enara liluratuta dago: Hantxe daude aittonak egun hartarako aukeratu eta idatzi dituen albiste guztiak.


Zazpi egunez Euskaraldiaren Simulakroan murgilduko da Arabako Lautada - Lautada - Alea.eus\nZazpi egunez Euskaraldiaren Simulakroan murgilduko da Arabako Lautada\nErredakzioa 2019-10-21 11:21\nAstebete iraungo du Euskaraldiaren Simulakroa. / Argazkia: Lautada Euskaraldia\nGaurtik hasita, astebetez, hau da, urriaren 21etik 27ra, 2020ko Euskaraldiaren "entsegu txikia" egingo dute eskualdean.\n2020ko azaroaren 20tik abenduaren 4ra arte luzatuko den Euskaraldiaren edizio berriaren baitan berrikuntza bat ere iragarri dute Arabako Lautadan: belarriprest edo ahobizi izango dira "sor daitezkeen arigune berrietako kide guzti-guztiekin", azaldu dute.\nEuskaraz lasai aritzeko taldea edo gunea da arigunea, eta bertan belarriprest eta ahobizi izatea "askoz errazagoa" dela diote. 2019an eta 2020an, entitateek ariguneak sustatu ahal izango dituzte "kideen adostasunarekin". Entitate batean bi arigune mota egon daitezke eta dagoeneko ariguneak aurreikusten dira 105 entitatetan, gutxienez.\nLautadako aurtengo Simulakroan ez da izenik eman behar, baina txapak banatu dituzte urriaren 7tik. Lantokietan, elkarteetan ariguneak proposatzea eta aktibatzea izango da honen helburu nagusia.\nHiru hizkuntza-praktika normalizatu nahi ditu Euskaraldia ekimenak:\nUlertzen duenari euskaraz egitea nahiz eta solaskideak erdaraz erantzun.\nEzezagunei lehenengo hitza euskaraz egitea.\nTalde erdaldunetan ere, ulertzen dutenekin euskaraz egitea normala izatea.\nAriguneak aurreikusten dira 105 entitatetan. / Argazkia: Lautada Euskaraldia\nAriguneak, 2020rako berrikuntza\nLehenengo kasuan, entitateko funtzionamenduan dagoeneko existitzen den talde batean aktibatu daiteke arigune bat: sailak, atalak, ekipoak, sekzioak edo zerbitzuak. Hau da lantegien, establezimenduen, kolektiboen, ikastetxeen edota instituzioen kasua, adibidez. Talde horretan kideen %100ak euskaraz ulertzen badu eta kideen %80a ados baldin badago, ahobizi edo belarriprest roletan parte hartuko dute Euskaraldiak irauten duen bitartean.\n"Edozein entitatek hizkuntza-berdintasuna bermatzeko erantzukizuna du"\nArigune honen helburua hizkuntza praktikak euskarara aldatzea da; dagoeneko euskaraz egiten badute "ohitura hori finkatzeko" balio duela azaldu dute.\nBigarren arigune mota entitatean herritarrekiko harremana duen gunea da, hau da, "dendaria, telefonoa hartzen duena, harrerakoa, entitatearen ordezkaria…". Gune horretan dagoen pertsonak euskaraz ulertzen badu arigune bat sortuko du herritarrekin edo bezeroekin. Entitateak bermatu behar du Euskaraldiak irauten duen egunetan, uneoro, herritarrekin harremana egingo duen kidea belarriprest edo ahobizi izango dela.\n"Edozein entitatek hizkuntza-berdintasuna bermatzeko erantzukizuna" duela azpimarratu dute antolatzaileek. Entitate batek ahobizi edo belarriprest direnei "erraztasunak emateko" arigune bat aktiba dezake edo "bestela norbanakoak aktibatu eta babestu", argitu dute.\nDokumentala: 2018ko Euskaraldia Lautadan\nLautadako zortzi udalerrietako herritarren testigantzaz, antolatzaileen adierazpenaz eta Lautadako irudiekin 30 minutuko dokumentala osatu zuen Lautadak Euskararen Komunitateak, Mikel Ezkerro, Iker Oñate, Asier Mimentza eta Anton Mimentzaren laguntzarekin.


Eguberrietan, mahaian - Orio - Karkara.eus\nEdorta Agirre 2014-12-29 10:32\nEta... zein arraio ote naiz ni oriotarrei Eguberrietan edo ezkonberritan nola jokatu behar duten esateko? Tira, aginduak bete behar. Gustura, gainera, Orio goxo horretatik etorrita. Hasteko, nire iritzian, platerekoa, %15; hortik gorakoa, %85. Gure festa da, ez saltzaileena; geure burua goxatu behar dugu baina ez platerera begira bakarrik; jakia lagungarri bat da. Jan, egunero jaten dugu. Horren premian Orion ez dago inor.\nKontua da nolako giroa sortu behar den, jaiak ospatzeko. Lege zaharreko erritoak betetzea garrantzi handikoa da: ordurako etorri, burua fresko –egarrituta, alegia–, problemak atean utzita, gainerakoei hitz goxo bat adierazi, umeei protagonistak beraiek bakarrik ez direla argi eta garbi utzi, etab. Taldearen festa da.\nTa? Janaz hitzik ez, ala? Zer jarri, betikoa? Nola bete denen zaletasuna? Nola sendatu poltsikoko zuloa? Egin behar: elkartu zaitezte arduradunak, hartu lapitza eta paper muturra eta apuntatu:\na) batetik, gustuko jan-edanak zein diren;\nb) bestetik, horren arabera, sarrera, mariskoa, arraina, postrea, edaria, jela –baita kikarak, eltze handia, aulkiak...– nork zer ekarriko duen.\nZenbat, ordea? Gosea lehenaldiko kontua da. Elkartu eta giroaz gozatzea dugu helburu. Erosi tamainan, zakarrontzia izaten delako egun hauetan mesedetua. Sobratuko dena, txerrijan izan aurretik, elikagaien bankura.\nNondik ekarri? Aspalditik, hiper erraldoi horiek baino herriko denda nahiago izan dugu: hor ia denetik daukagunez, ez dugu autoa hartu behar, betiko saltzaileak sos batzuk aterako ditu, herriko gaztagile, arrantzale, baserritarrari erosiko zaio krisi latz honetan, eta biharamunean bera izango da saldutakoaren erantzule, bertako produktu sanoak erosiko ditugu... komertzio erraldoi horietan ez bezala.\nNola prestatu? Ez egin esperimentu berriegirik aurreneko aldiz. Jaki edo entsalada hori aldez aurretik bi aldiz egin eta automatizatuta ekarri behar da. Egingo dugunaren zapore, tenperatura, usaina... dena ezaguna izango dugu. Ez hartu sekulako esku-lanak, ez baitu merezi; gorde sakrifizio horiek beste baterako.\nGutiziaren bat? Foie-gras, ostra, xanpain... Gogoan izan Lapurdi Gipuzkoa bezain Euskal Herria dela. Eta, sukaldeko lanak egina, postreekin dator politena, goxoena: komunikazioa.\nJakina, hau ez omen da askok espero zutena, gustukoa dutena, baina... Geure burua, Orio, Euskal Herria eta planeta osoa zaindu beharko.\nOndo pasa, aupa Orio!


Bi hilabeteko lanak Bakardadeko Ama kalean - Oñati - Goiena.eus\nBi hilabeteko lanak Bakardadeko Ama kalean\nOihana Elortza 2018-03-15 08:31\nAstelehenean hasi zituzten Bakardadearen Ama kaleko lanak\nGipuzkoako Urak enpresak ur hoditeria aldatzeko lanak hasi ditu eta ondorioz kalea itxita egongo da 08:00etatik 18:00etara. Kultura etxearen atzeko isleta biribilgune bihurtu da zirkulazioa arintzeko; Herribuseko linean ere eragina dute obrek.\nAstelehenean hasi zen Gipuzkoako Urak enpresa lanak egiten Bakardadearen Ama kalean. Ur edangarriaren hoditeria aldatuko dute eta lan horiek egiteko kalea itxi behar izan dute. Bi hilabetez egongo da itxita.\nLanak bukatu arte Bakardadearen Ama kalea itxita egongo da 08:00etatik 18:00etara eta bitarte horretan Euskadi Etorbidea izango da ibilgailuen irtenbidea. Kultura etxearen atzean, Maibi dendaren aurrean, dagoen isleta biribilgune bihurtu da eta Errekaldetik eta Euskadiko etorbidetik doazen ibilgailuek han emango dute buelta berriz Bidaurretako biribilgunerantz joateko. Unibertsitate etorbidetik Porturako zirkulazioak ez du aldaketarik.\nKalearen barrenean dauden TAO aparkalekuak ez dira erabilgarri egongo datozen bi hilabetetan eta Ugarkalde-Errekalde-Kasablanka linea egiten duen Herribus zerbitzuan ere aldaketak egongo dira.\nLan hauek bi fasetan egingo ditu Gipuzkoako Urak enpresak eta hoditeria aldatzeko lur zorua jaso behar dutela aprobetxatuz, beste lan batzuk ere egingo ditu udalak inguru horretan.\nLehen fasean, esaterako, Urtxin loradenda eta Aker taberna pareko tartean dagoen hoditeria aldatuko dute. Bigarrenean, Aker eta Txaketua tabernen artekoa. Eta bigarren faseko lan horiek aprobetxatuko ditu udalak beste lan batzuk egiteko, esaterako, argiteria aldatzeko. Tarte honetan udalak hainbat irisgarritasun lan egingo ditu beste lanak egiten ari direla aprobetxatuta: espaloi bat zabaldu eta zebrabide baten irisgarritasuna hobetu, besteak beste. Sabadell-Guipuzcoano banketxe atzealdeko espaloia da zabalduko dutena, Portu kaletik doanari jarraipena emanez. Argiteriako azpiegiturak ere aldatuko dituzte. Bigarren fase horrek zirkulazioan izango duen eragina eta kalearen itxiera ordutegia desberdinak izango dira. Horiek hasi arte, baina, Bakardadearen Ama kalea erabat itxita egongo da 08:00etatik 18:00etara. Gainerako orduetan ohiko moduan erabiliko dute ibilgailuek.


«Esango nuke badela jendea guk itzultzen ditugun liburuak gaztelaniaz irakurtzen dituena» | Hitzen uberan\n← “ZUbi” deialdirako proiektu proposamenak abenduaren 13a bitarte aurkez daitezke\nItzulpenak barra-barra (II) →\nBa, kasualitate huts bat da editore izatea, zeren ni berez itzultzaile gisa hasi nintzen, premia batzuk ikusten nituelako: ikasleei liburu ahalik eta atseginenak edo irakurtzeko modukoenak ematea. Gu, irakasleok, oso modernoak ginen orduan, 1980 inguruan, eta agian Saizarbitoriaren Egunero hasten delako ematen genien, eta kristoren txokea izaten zen. Orduan, planteamendu horrekin hasi ginen, eta, Karteroak beti deitzen du bi aldiz, 1280 arima edo halakoak itzultzean, helburua hori zen. Halako liburuak gaztelaniaz irakurtzen nituen nik, Bruguera argitaletxean: 1981 inguruan, astean horrelako bat ateratzen zuten. Kioskoan erosten nuen, eta esaten nuen: «Hemen ere beste horrenbeste egiteko gauza bagina». Gero pentsatzen nuen beste horrenbeste ezetz, hilean bat egiteko gauza bagina ere… Ideia horrekin abiatu genuen argitaletxea. Eta hor egokitu zait editore izatea, baina inola ere ez nik planteamenduan hori izanik, baizik eta gauza batek beste batera bultzatu banindu bezala.\nOlarra editore – Igela saltoka\nEz dut esango helburu bakarra irakaskuntza zenik: beste hizkuntzetako literatura, itzulpena… Hor egin nahi genuen guk ekarpena. Guk gaztelaniaz jaso genuen, eta, hortik nolabait destilatuta zer iruditzen zitzaigun egokiena, ba, beharrezkoak izan zitezkeen obra batzuk aukeratu, eta abiatu. Esate baterako, arrakasta handia izan zen hasieran Odol hotzean bezalako obra bat jartzea, eta, beste neurri batean, Gauaren muturrerainoko bidaia. Bi obra indar handikoak, eta nolabaiteko arrakasta izan zutenak.\nHasieran, Sail Beltzera eta Enigma Sailera bideratu nahi genuen indarra, ze, Literatura Saila abiatu genuenean, lehenbiziko liburua izanda Matsuo Baxoren poema batzuk, eta bigarrena Alienista bezalako lan bat ez dakit nondik hartua… Bagenekien ez zutela halako tirarik izango, eta pentsatu genuen beste bi sail horietakoak konbinatuz gero, nolabait berdinduz noizbehinkako beste kapritxo horiek egin lezaketen zuloa, ba, aterako ginela aurrera. Gure planteamendua zen: «oraingoz, hau ez da errentagarria, baina fondo on bat egiten dugunean, izango da». Eta optimismo horrekin jardun genuen hamar urtean, eta gaur arte.\nHasieratik, bageneukan obra jakin batzuk itzultzeko asmoa, eta gero, literaturaren arloa hain mundu zabala denez… Esan beharra dago epe luze xamar batean Europatik zetozen laguntza batzuek baldintzatu gintuztela; itzultzaileentzat izaten ziren, eta hizkuntza txikietara itzultzeko ematen ziren. Teorian, behintzat, ez ziren genero-literaturako idazleentzat, baizik eta idazle kalitatezkoentzat, eta gu hor saiatu ginen beti kalitatezko obrak aurkezten. Halako laguntzek markatzen dizute bidea, eta horrek ere baldintzatu du bilduma pixka bat.\nAmélie Nothombenkasua adierazgarria da. Frantzian milaka aleko tiradak dauzka, eta hemen…\nHemen, nik uste dut lehenbizikoz haren liburu baten zortziehun ale bota genituela. Eta ehun liburu egongo dira almazenean; hori guretzat kristoren arrakasta da. Frantzian, kiroldegietan aurkezten ditu; deitzen du prentsara, eta aste horretan bertan 250.000 ale jartzen dituzte zirkulazioan. Orduan, esan genuen: «Bueno, arrakasta horretatik pixka bat…». Pentsatzen nuen izan zezakeela, hemengo literatura hain serio horren barrenean. Eta bai, badu bere lekua, baina aldamenean Susakoak baldin badauzkat Durangon…\nEz dakit nik zergatik tematu. Uste dut beharrezkoa dela jendeak, besterik gabe, irakurtzen jakitea. Eta jendeak irakurtzen ikasiko du irakurtzen badu, eta ez badu irakurtzen, ez du ikasiko. Eta nik uste dut jendeak irakurri behar duela. Zergatik iraun? Ba, horregatik, jendeak irakurri behar duelako, eta, irakurri behar baldin badu, baten batzuek arduratu beharko dute irakurgaiak jendearen esku jartzeaz, ahalik eta egokiena. Igual hori da editore baten lanik funtsezkoena, niretzat behintzat, euskaraz-eta. Gero, noski, literaturak eman dezakeen guztia, beste hainbat artek bezala eta plazer bezala. Baina funtzionalitate minimotik hasita, hori iraun behar da, iraun behar da horretan. Eta, euskararenean, ez naiz hasiko planteamenduak egiten, zergatik iraun behar dugun herri bezala…\nOlarra itzultzaile – Itakarantz\nBierce oso idazle berezia da, eta gozamen handia izan zen hori itzultzea, baina kosta ere ikaragarri egin zitzaidan, ze ez nuen nahi Espainiako argitaletxeren batek egin duena: hau da, bertsoz zetorren guztia kendu. Nola autorea bizirik ez dagoen… Nik esan nuen ezetz, jatorrizkoan bertsoz zegoenak hala behar zuela, grazia pixka bat izateko. Eta bertsotan itzultzea… ez da broma. Emaitza oso txarra ez zen izan behintzat; nik uste modukoa atera zela, eta testuak duen grazia berezkoa, parte handi bat behintzat, etorri zela. Horrekin, ni konforme.\nBistan da ezinezkoa dela, baina zer esan nahi du horrek, itzultzen den gainontzeko guztia posible dela? Ba, hori ere ez, baina, praktikan, itzultzen da, ez? Iruditzen zaigu han dagoena guk ematen dugun moduan ulertzen duela egileak, eta orduan irakurleak ere hura ulertuko duela, baina segur aski badago alde bat guk ulertzen dugunetik autoreak ulertzen zuen eta esan nahi zuenera. Eta guk esaten dugunetik irakurlearengana ere bai. Zuk nahi duzu egileak pentsatzen zuen bezala eman, adibidez, Stevensonen orain dela bi mendeko testu bat? Berak ulertzen zuen bezala, orain? Nola? Ezinezkoa da. Ez naiz han bizi, ez dakit hark zer zeukan buruan… Orduan, badakigu: onenean ere, justu-justu hurbilketa bat da.\nAzkenik, munstroa, James Joyceren Ulises. Bitxikeria bat da gure literatura itzuliaren panoraman, ez? Klasiko bat ia mila orrikoa…\nBai, ez dago dudarik. Hori Irenek [Aldasoro] egin beharko zuela esaten zen, baina ja Ulisesen ehungarren urteurrena izan, eta ez ailegatzea inor… Orduan, guri egokitu zitzaigun. Beste baten batek egin izan balu, lana kenduko zigun, baina plazera ere bai. Eta, behin lotuz gero lanari, egin beharra dago; beste guztia utzi, eta hiru urte preso, hortxe. Bueno, tarteka J.K Rowling itzultzen ere bai, pixka bat arintzeko.\nBai, baina hor zetozen denak batera. Kapitulu bakoitzean zegoen zerbait. Hasi, eta hartzen dituzu lehenbiziko hiru kapituluak, eta esaten duzu: «Bueno; hiru hauek, tira». Baina han ere abisuak hasten dira: berehala konturatzen zara hura propio dagoela egina itzultzea ezinezkoa izateko. Zazpigarren kapituluko palindromoarekin, adibidez, estilo-ariketetako gauza bera egin nuen. Edo beste hura, hamalaugarren kapitulua. Hori egin zitekeen mila modutara, baina nik gaztelaniazko bi itzultzailerena ikusi nuen; Valverderen bertsioa nahiko laua iruditu zitzaidan, baina García Tortosarena, berriz, askoz landuagoa: hasi ia-ia Mío Cidetik, Quevedotik pasatu, eta aurrera. Horrek eman zidan ideia xelebre hori, eta pasatu nuen denbora guztia Etxepare, Leizarragaren lau ebanjelioak eta horiek irakurtzen. Ezagunak nituen, baina hizkuntza hori naturalizatzeko, itzulpenean emateko eta testu irakurgai moduko bat bihurtzeko adina… Asko irakurri behar da, eta denbora asko. Hortik, kristoren gozamena da hizkuntza naturalera ailegatzea, Molly Bloomen bakarrizketara. Testu puntuatu gabea da, eta kolpean irakurtzea ez da samurra, baina pixka bat sartzen bazara oso hizkuntza naturala dago hor, eta hori behar zen.


U.Lab programaren 5. urteurrena ekitaldi batekin ospatuko dute - Irutxuloko Hitza : Irutxuloko Hitza\nImpact Hub Donostiak U.Lab programaren 5. urteurren ekitaldia egingo du bihar, Kutxa Kultur espazioko Ruiz Balerdi aretoan. 18:30ean hasiko da eta 20:00era bitarte iraungo du. “Eraldaketa sozialak egiten pentsatzen baino indar gehiago hartzen duen arren, komunitatean pentsatzea eta aztertzea garrantzitsua da”, azpimarratu dute antolatzaileek. Horrela, ekitaldian parte hartzera gonbidatu dituzte herritarrak.\nProgramari dahokionez, U Teoriak eraldaketa sozialerako daukan ahalmena ikertzeko eta edizio honen galderari buruz hausnartzeko tartea hartuko dute. “Nola igaro gizarte ahaldun, konprometitu eta jasangarri batetara?”, galderari erantzuteko bertako zein nazioarteko esperientziak ezagutuko dituzte. Tokiko eragileen proiektuak eta esparru ezberdinetako ikuspegiak, enpresa, hezkuntza eta ekonomia zirkularra, besteak beste, izango dituzte hizpide.\nMahai-inguru bat egingo dute eraldaketa eragileekin, sistema operatibo berria gure gizartean ezartzeko moduari buruz: Ibon Urretavizcaya, Urrezabal Elektrizitateko Gerentea; Ainhoa Garayar, Finantza Ekonomiako Irakaslea Euskal Herriko Unibertsitatean (EHU); Erica Mazerolle, Sustainable Living Lab-eko Zuzendaria Impact Hub Lausannen (Suitza) eta Beyond Waste Lab-aren Erraztailea; eta Gipuzkoako Foru Aldundiaren partaidetzarekin.\nU.Lab Impact Hub Donostiak erraztutako programa da. Impact Hub Donostia coworking, ekintzailetza eta berrikuntza sozialeko lekua da, proiektu ezberdinen bidez Nazio Batuen Garapen Jasangarrirako Helburuak sustatzen dituena, ingurune erantzukizuna, genero berdintasuna eta giza garapena bultzatzen, besteak beste.